Kernev-Veur: ur vroad dic'halloud\nAccueil / À la Une / Kernev-Veur: ur vroad dic’halloud\nKernev-Veur: ur vroad dic’halloud\nMaxime TOUZE 11 juillet 2015\nGouarnamant ar Rouantelezh-Unanet zo o paouez embann ne vo ket digreizennet da vat Bro-Saoz. Ne vo ket roet muioc’h a c’halloudoù d’ar c’hêrioù ha d’ar c’hontelezhioù. Mebyon Kernow, ar strollad emrenour, a zo dipitet bras gant ar c’heloù-mañ.\nHervez Mebyon Kernow ne vez ket kemeret e kont c’hoantoù hag ezhommoù o fobl. Ar strollad en deus c’hoant e vefe krouet ur parlamant gant ar gwir da sevel e lezennoù dezhañ. Ar gudenn eo, estreget gouarnamant Londrez a zo a-enep reiñ muioc’h a c’halloudoù d’ar vroad keltiek bihanañ, Kuzul Kernev-Veur na c’houlenn ket kennebeut ar galloudoù-se.\nKrog eo Bro-Saoz da gas ur preder diwar-benn an digreizennañ, evit gwelet peseurt galloudoù a c’hallfe bezañ roet da dakad-mañ-takad, kêrioù pe kontelezhioù. Studiañ a reont ar pezh a vefe ar pep spletusañ herveze. En soñj emaint reiñ un tammig muioc’h a c’halloudoù da Liverpool, Sheffield, Leeds, Yorkshire… Ar pezh a vefe roet dezhe ha da Gernev-Veur eo ur postadur arc’hant brasoc’h, met ket barregezhioù nevez. John Pollard, penn Kuzul Kernev-Veur, a sav a-du gant kinnigoù George Osborne hag e soñj dezhañ e vo gwellaet buhez e genvroidi.\nPenn Mebyon Kernow, Dick Cole, en deus embannet e oa dipitet bras e strollad. Ha pase skuizh eo e vefe gwelet Kernev-Veur e-giz ur c’hontelezh e-barzh Bro-Saoz ha ket evel ur vroad. Hag ar fed o deus ezhomm da vezañ dispartiet mat ez-lezenn eus ar c’hontelezhioù all evit kaout ur gwir wirvoud e-barzh ar Rouantelezh-Unanet. Ha ne wel ket petra muioc’h a c’hallfe bezañ roet dezhe gant gouarnamant Londrez…\nPartager la publication "Kernev-Veur: ur vroad dic’halloud"


Marianne von Werefkin (rusianeg : Мариамна/Марианна Владимировна Веревкина Maryamna/Maryanna Vladimirovna Veryovkina, 11 a viz Gwengolo 1860 e Toula – 6 a viz C'hwevrer 1938 en Ascona) a oa ul livourez rusian ha suis da vare an eztaolouriezh.\nMarianna Vladimirovna Verëvkina a oa merc'h komandant rejimant Yekaterinbourg en Oural. E 1880 e teskas gant al livour Ilya Repin. E 1888 e voe tizhet he dorn dehou gant un tenn e-pad ur chase. E 1892 e kejas ouzh Alexej von Jawlensky. Kejañ a rejont ivez ouzh Yelena Neznakomova hag a voe o chom ganto. An tri anezho az eas da veajiñ da Alamagn e 1896. E-pad tost da 10 vloaz e chomas hep livañ. Etre 1905 ha 1906 edo o chom e Frañs.\nE 1909 e voe krouet NKVM (Kevredigezh nevez arzourien München) gant Alexej von Jawlensky, Marianne von Werefkin, Vasily Kandinsky ha re all. O diskouezadeg kentañ a voe aozet e diskouezva Thannhauser e München e miz Kerzu 1909. Diwar ar strollad-se e voe savet Der Blaue Reiter e 1912.\nE 1907 e krogas da livañ livadurioù eztaolour. Levezonet e voe gant oberennoù Paul Gauguin ha re Louis Anquetin. Pa grogas an Brezel-bed kentañ e tivrojont da Suis : da gentañ da Geneva, ha goude-se da Zürich. E 1918 e tispartijont, hag ez eas Werefkin d'en em staliañ da Ascona. E 1924 e krouas ar strollad arzourien anvet "Großer Bär". Er bloavezhioù da-heul e livas skritelloù. Sikouret e voe a-fet argant gant Carmen ha Diego Hagmann.\nAbend in Murnau, 1906/1910\nStyx, gwerzhet d'ar 25 a viz Even 2008 e Christie's, Londrez da £ 337250 (426553 €) \nWerefkin e lec'hienn artists.org\nOberennoù Werefkin e mirdi Murnau\nAdtapet diwar « https://br.wikipedia.org/w/index.php?title=Marianne_von_Werefkin&oldid=1479020 »\nDernière modification le 4 Ebr 2013, à 21:49\nKemmoù diwezhañ degaset d'ar bajenn-mañ d'an 4 Ebr 2013, da 21:49.


Kartenn c'hrafikel - Wikipedia\nAr gartenn c'hrafikel, pe kartenn video, a zo he roll kentañ e-barzh an urzhiataer treiñ roadennoù binarel da skeudennoù diskwelet gant ar skramm. Peurgas a ra ivez jedadennoù, e keñver skeudennoù pe get.\nLodoù ur gartenn c’hrafikel[kemmañ | kemmañ ar vammenn]\nUr mikroprosesor grafikel (anvet GPU e saozneg - Graphical Processing Unit) hag a zo kalon ar gartenn. Peurgas a ra kement jedadennoù a zo d’ober evit mont a-benn da broduiñ skeudennoù. Warnañ e vez peurliesañ ur gwenter pe un distaner evit e yenaat.\nAr vemor video. Derc’hel a ra ar skeudennoù produet gant programmoù ha kaset d’ar skramm, hag ivez roadennoù all implijet gant programmoù.\nAn etrefas, peurliesañ e stumm PCI Express, etre ar gartenn c’hrafikel hag ar gartenn vamm.\nAl lugelloù a liamm ar gartenn ouzh ar skramm pe ar skrammoù. Peurliesañ e kaver lugelloù DisplayPort, HDMI, DVI pe VGA.\nAdtapet diwar « https://br.wikipedia.org/w/index.php?title=Kartenn_c%27hrafikel&oldid=1857703 »\nKemmoù diwezhañ degaset d'ar bajenn-mañ d'an 26 Du 2019, da 21:37.


un... div... teir... - Livre jeunesse en breton (8-11 ans et ados. ) - Awen Kerin, Keit Vimp Bev\n> Livres en breton >Livre jeunesse en breton (8-11 ans et ados. )>UN'... DIV'... TEIR'...\nAr merc'hed-mañ n'int ket harozezed skiant-faltazi pe romfantoù polis. Ho mamm, ho mamm-gozh, ho c'hoar, ho amezegez int pe e c'hellfent bezañ. Merc'hed a-vremañ o vevañ un disparti, diasterioù gant ar baotred, gwarizi, c'hoat bras da vevañ istorioù brav, evel er romantoù, just a-walc'h.\nPeder danvevell evit pevar oad ar vuhez. Peder skrivagnerez evit pevar sell war ar merc'hed.\nIstorioù karantez, mignoniezh, glac'har ha laouenidigezh.


Diana (doueez) - Wikipedia\nPoltred Diane de Poitiers e vije an daolenn-mañ, ma weler an doueez gant ki ha gwareg, hep he nimfezed.\nDiana zo anv un doueez roman, merc'h da Jupiter ha Latona, ha c'hoar gevell Apollon. Daoust ma oa a orin italek, eo bet tostaet ouzh an doueez c'hresian Artemis, hervez an interpretatio graeca. Ganet e oa bet war enez Delos.\n1 An doueez\n2 Mojenn Niobe\n3 Mojenn Kallisto\n4 Mojenn Orion\n5 Mojenn Endymion\n6 Mojenn Akteon ha Diana\nAn doueez[kemmañ | kemmañ ar vammenn]\nLucas Cranach kozh, Diana o tiskuizhañ, Besançon, Mirdi an Arzoù-Kaer.\nItron en Diana, gant Cesare Dandini, 1639, Kopenhagen.\nDoueez ar chase, al loened gouez hag ar c'hoajoù e oa, ha diwezhatoc'h doueez al loar ha skeudenn ar werc'hded ivez. Chaseourez eo, ha ganti ur bagad nimfezed, gwerc'h an holl anezho evelti. Un doueez kriz eo ha didruez ouzh ar re o deus he zrubarded, pe he lakaet da gonnariñ, tud pe nimfenned. Neuze e tistruj an eostoù, e lazh an tropelloù, e laosk kleñvedoù da redek dre ar vro, hag e lazh bugale.\nMojenn Niobe[kemmañ | kemmañ ar vammenn]\nPedet e oa bet gant he mamm Latona da gastizañ Niobe, ha mont a reas, a-gevret gant Apollon, da lazhañ gant he saezhoù bugale ar rouanez a fougee en abeg da niver brasoc'h he bugale.\nMojenn Kallisto[kemmañ | kemmañ ar vammenn]\nDidruez ha gwarizius eo Diana ouzh he servijerien. Treiñ a eure an nimfenn Kallisto en arzhez abalamour m'he devoa kousket gant Yaou, en devoa kemeret tres Diana, evit lorbañ ar goantenn.\nMojenn Orion[kemmañ | kemmañ ar vammenn]\nUn deiz, dre warizi, gant he saezhoù e lazhas ar paourkaezh Oriona gare koulskoude, dre ma oa bet skrapet gant Eos, ar Gouloù-Deiz. Da Opis, unan eus mitizhien Diana, e c'hoarvezas heñvel.\nMojenn Endymion[kemmañ | kemmañ ar vammenn]\nUn deiz avat e tommas ar werc'hez yen he c'halon ouzh kened Endymion, ur mab-bihan da Yaou. Digant e dad-kozh ha mestr an doueed en doa bet ur prof kaer: kousket da viken ha chom yaouank da viken. En ur vougev eus menez Latmos, en Karia e veze kousket, ha bemnoz e teue Diana d'e weladenniñ.\nMojenn Akteon ha Diana[kemmañ | kemmañ ar vammenn]\nDiana hag Akteon, gant Tizian.\nAr vojenn vrudetañ diwar he fenn moarvat eo hini ar chaseour Akteon.\nHennezh a oa o hemoc'hiñ gant e chas pa zegouezhas dirak ar poull ma oa Diana o koronkañ. Savet droug en doueez, ha hi da skeiñ dour ouzh penn ar paotr. Ha setu eñ troet e karv kenkent. Hag ar chas da lammat gantañ ha d'e zrailhañ.\nLivet eo bet Diana en chaseourez meur a wech, gant he gwareg hag he saezhoù. Maouezed a renk uhel ivez zo bet livet e-giz Diana, hag a-wechoù diwisk a-walc'h. E-touez ar re vrudetañ emañ Diane de Poitiers, serc'h ar roue gall Herri II, hag an Itron Pompadour, div chaseourez rouaned.\nDelwenn gant Augustus Saint-Gaudens\nHervez Simon Vouet.\nNiobe hag he bugale gant Anicet Charles Gabriel Lemonnier.\nDiana hag Amouriged, gant Dal Sole\nDiana chaseourez, gant Houdon. (Mirdi al Louvre)\nAdtapet diwar « https://br.wikipedia.org/w/index.php?title=Diana_(doueez)&oldid=1924678 »


Guirionéeu ag er Religion/Chapistr 76 - Wikimammenn\nGuirionéeu ag er Religion/Chapistr 76\n◄ Hun devérieu é quevér Jesus-Chrouist ér sacremant adorabl ag en autér. Er gommunion. Ag er respet én ilisieu. ►\nCHAPISTR HUÉHZÈC HA TRI-UIGUÊND.\nCommuniet, communiet erhat, ha communiet liès.\nI. Communiet, Jesus-Chrouist hou pèd d’er gobér. Ean e hra d’oh ur hourhemén de dostat d’er gommunion idan boén a verhuel : « Ma ne gueméret me horv eit mâgadur, n’hou pou quet er vuhé én-oh. » Er horv ne hel quet derhel pêl hemb mâgadur : penaus ehué é hellehé hou ç’inean bihuein hemb græce Doué, ha derhel mad én hent ag er salvedigueah hemb er vâgadur santel-zé. Guet a grechénion e gollehé nerh é chervige Doué hag e gouéhehé ér brassan fallantéieu que ne zehé quet er bara nerhus-cé de rein confortance dehai dré er gommunion. Guet a dud e varhuehé ér scont hag én disespoér quenevé ma cavant dré er gommunion, én ou hlinhuèd dehuéhan, peah ha confiance.\nII. Communiet erhat. Mar oé hret cavouèt gùéharal caloneu pureit tostat d’er cérémonieu ag el lézen couh, péré ne oent meit ur seblant hag ur squæd ag er péh hum gav bermen ér sacremant ag en Autér, na purret é teli bout er galon péhani e receu Doué ean-memb. Sant Yehan-er-Badéour, er brassan ag er brofætèd, n’hum gavé quet pur erhoalh eid hum stouyein doh treid hur Salvér. D’emb-ni é enta larèt : « Men Doué, ne véritan quet tostat d’oh ér gommunion. »\nRed-é, èl m’el lar sant Paul, hum lacat ér stad, ha nezé tostat de zaibrein er bara santel-zé. Raccé jaugeabl-é hum zouguein d’er santimanteu ag ur fé bihue, d’en humilité ha d’er hæ glaharus a gaus d’hur péhedeu. Mad vou hoah en dout ur garanté berhuidant, ur grèd santel, un hirreah lan a gonfiance d’hum joéntein doh Jesus-Chrouist Doué ha dén. Mæs requis-é, eit communiein erhat, bout ér stad a hræce Doué, covessat er péhedeu marhuel a béré en hum gavér cablus hag en devout bet er pardon a nehai dré er sacremant a bénigen.\nIII. Communiet liès. Ne zeliér quet pêllat doh er gommunion a pe vér deit de vout é græce Doué, dré ur govézion vad. 1° Red-é de bep crechén, hag en dès en ouaid, communiein de Basq, idan boén ag hum rantein cablus ag ur péhèd bras, ma n’er groant quet. 2° Red-é d’er grechénion hoah péré e zou clan hag én dangér a varhue receu er gommunion. 3° Anfin, red-é dehai communiein, mar bé requis dehai cavouèt er sacremant-cé eit rein nerh d’ou inean de feahein un tantation bras benac. Mæs open en tair circonstance-cé, é péré é hès ur hourhemén stert eit-hai de gommuniein, é larér dehai communiein liès. Jesus-Chrouist en dès reit t’emb é Gorv adorabl idan en apparance ag er bara eit disquein d’emb é ma nehou gùir vâgadur hun inean, èl m’en dé er bara naturel mâgadur pamdiêc hur horv. En Ilis hur pèd, hur houvi, hur galhue de dostat liès d’en daul sacret ag er gommunion èl ma hré gùéharal er guetan crechénion.\nHur brassan anquin enta e zeliehé bout doh hum huélèt forhet ag er vâgadur précius-cé. Hur goannedigueah, en dangérieu é péré en hum gavamb e zeli gobér d’emb santein en dobér bras hun nès ag er bara-cé dischennet ag en nean. Sel pêllan ma chommér hemb hum vâguein a nehou, goannoh pé goan é tér é chervige Doué. Hà guellèt vehé é gùirioné bihuein erhat a pe bêllér doh ur sacremant péhani hun dégass de vout pur ha santel ?\nN’en dé enta meit un digaré, meit ur gùir barès-é e hra d’emb larèt penaus ne faut quet t’emb communiein liès, é sigur bout gùel ér stad dehuéhattoh. Ni e bêlla doh er vamen ag en ol vad guet eun a hobér fal ; mæs, sel stankoh vou hou communioneu, sel-gùel é tisquehoh ou gobér mad. Caër-é gout, é ma é hobér liès un dra é tér de ben hag é hobér gùel-ar-huel.\nNeoah, er gommunion groeit liès n’en dé quet nac er santeleah nac er barfætion, hi e zou hemb quin er moyand eid arrihue inou. Er yehaid n’hum gav quet én daibrein nac én ivèt, mæs é pourfitein ag er vâgadur ; èl-cé ehué er vuhé santel n’en dé quet monnèt liès d’er gommunion, mæs ér pourfit e dennér a nehi. Chetui perac sant Augustin en dés laret : « Queméret bamdé er bara santel-men, péhani e hel bout bamdé pourfitabl eid oh ; hou péèt ur vuhé quer pur ma hellehoh bamdé bout ér stad de gommuniein. »\n1° Reit-t’ein, ô men Doué ! er græce de vihuein revé hou lézen, ha ma ne gavou jamæs me hovézour nitra ar me housciance hag e hellehé mirèt doh-ein a dostat liès d’er gommunion. — 2° Merhuel bermen quêntoh eit communiein jamæs ér stad a béhèd marhuel. — 3° Me glasquou, open er stad a hræce Doué, en devout ur fé bihue eit tostat d’er sacremant ag en Autér, ur garanté berhuidant, un hirreah gredus, ur gontrition a me féhedeu hag ur gùir humilité.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_76&oldid=90977 »\nKemmoù diwezhañ degaset d'ar bajenn-mañ d'an 29 Eos 2016, da 17:27.


Stumm eus an 8 C'hwe 2011 da 03:08\n123 okted lamet , 10 vloaz zo\nStumm eus an 8 C'hwe 2011 da 02:57 (kemmañ)\nStumm eus an 8 C'hwe 2011 da 03:08 (kemmañ) (dizober)\n*Kaoz zo eus [[Priñselezh Hannover]] abaoe 1636.\n*Urur [[Rouantelezh]] dizalc'h e oa eus [] da [].\n*ur [[Proviñs|broviñs]] e oa eus [[Prusia]] eus [] da [].\n*ur rann eus land [[Niedersachsen]] eo hiziv.\nKêr [[Hannover]] eo ar gêr-benn.\nDa gentañ e oa bet anvet '''Priñselezh Calenberg''', ur rann eus dugelezh [[Braunschweig und Lüneburg]], a voe anezhi eus-talek [] betek []. [[Hannover]] e oa he c'hêr-benn.
\nDugelezh [[Braunschweig und Lüneburg]], unan eus stadoù an [[Impalaeriezh Santel Roman]], a voe rannet meur a wech eetre meur a briñselezh, hag un dug e penn pep hini.
\nUnan anezho e oa [[priñselezh Calenberg]] a'n em zistagas diouzh [[Priñselezh Braunschweig]] e 1432.\nDegouezhout a reas e [[Priñselezh Wolfenbüttel]] e 1584.\nE 1635 e voe dispartiet diouzh Wolfenbüttel adarre, war un dro gant [[Priñselezh Göttingen]], a chomas stag outi avat.\nEn 1636 e voe kaset kêr-benn Priñselezh Calenberg eus [[Pattensen]] da [[Hannover]], hag abaoe ez eo anavet evel ''' [[Priñselezh Hannover]] '''.\nE 1692 e voe roet an titl a ''briñs-dilenner'' d'an dug [[ErnestErnst AugustusAugust, dilenner Braunschweig-Lüneburg|ErnestErnst AugustusAugust]] . Anavezet e oa ar briñselezh evel '''Electorate ofPriñselezh Dilenner Brunswick-Lüneburg''' pe '''Electorate ofPriñselezh Dilenner HanoverHannover'''.
\nE 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ areas o levezon en Alamagn diwar neuze: they inherited the [[Principality of Lüneburg]] e 1705, and the formerly [[Sweden|Swedish]] territories of [[Archbishopric of Bremen|Bremen]] and [[Bishopric of Verden|Verden]] e 1719. As part of the [[German Mediatisation]] of 1803, the Electorate received the [[Bishopric of Osnabrück]].▼\nE 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ a reas o levezon en Alamagn diwar neuze. E 1715 e tegouezhas dezho [[Priñselezh Lüneburg]]\n▲E 1714 e teuas Dilennourien Hannover da vout Rouaned [[Rouantelezh Breizh-Veur |Breizh-Veur]] (gwelout [[Tiegezh Hannover]]). Kreskiñ areas o levezon en Alamagn diwar neuze: they inherited the [[Principality of Lüneburg]] e 1705, and the formerly [[Sweden|Swedish]] territories of [[Archbishopric of Bremen|Bremen]] and [[Bishopric of Verden|Verden]] e 1719. As part of the [[German Mediatisation]] of 1803, the Electorate received the [[Bishopric of Osnabrück]].\n* [[Ernest Augustus, Elector of Brunswick-Lüneburg|Ernest Augustus]] 1679–1698\nErnest Augustus a voe roet dezhañ an titl a zilennour e 1692.▼\nEn 1803 e voe aloubet Hannover gant Bro-C'hall ha ne zistroas etre daouarn an Dilennour a-raok 1814. In the meanwhile, however, Hanoverian ministers continued to operate out of London, and maintained their own separate diplomatic service (which maintained links to countries such as [[Austria]] and [[Prussia]], with whom the United Kingdom itself was technically at war). -->▼\n==Duged Braunschweig ha Lüneburg, Priñsed Calenberg, ha Dilennourien an Impalaeriezh Santel Roman, 1692–1803==▼\n*[[Ernest Augustus, Elector of Hanover|Ernest Augustus]] 1692–1698\n*[[George Iañ of Great Britain|George I]] 1698–1727 (became King of Great Britain in 1714)\n*[[George II of Great Britain|George II]] 1727–1760\n*[[George III of the United Kingdom|George III]] 1760–1803\n▲En 1803 e voe aloubet Hannover gant Bro-C'hall ha ne zistroas etre daouarn an Dilennour a-raok 1814. In the meanwhile, however, Hanoverian ministers continued to operate out of London, and maintained their own separate diplomatic service (which maintained links to countries such as [[Austria]] and [[Prussia]], with whom the United Kingdom itself was technically at war). -->\n▲==Duged Braunschweig ha Lüneburg, Priñsed Calenberg, ha Dilennourien an Impalaeriezh Santel Roman, 1692–1803==\n▲Ernest Augustus a voe roet dezhañ an titl a zilennour''Zilennour'' e 1692.\n*[]-[] : [[Ernst August Hannover (1629-1698)|Ernst-August]]\n==Rouaned Hannover, 1814–1866==\n*[[George III]] (distro) 1814–1820\n*[[George IV]] 1820–1830\nAdtapet diwar « https://br.wikipedia.org/wiki/Dibar:MobileDiff/909036 »


Pajenn:Morvan - Buez ar Zent, 1894.djvu/342 - Wikimammenn\nPajenn:Morvan - Buez ar Zent, 1894.djvu/342\nseurt vertuziou. Bez’en devoa dreist holl eur garantez heb he far evit ar beorien, hag aliez e roe d’ezho he zillad pa n’en deveze mui netra da zioueret gantho. Sant Jermen her belegaz, ha goudeze ez eaz da ober eunn dro da velet he dud.\nBrieka a brezegaz goudeze er c’harteriou divar dro, hag a zavaz ilizou e meur a leac’h. He dad hag he vamm a roaz d’ezhan ive arc’hant da zevel eur gouent, hag er gouent-ma en devoue d’he dro eur maread diskibien.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/342&oldid=137540 »


Teresa de León (kontez Portugal) - Wikipedia\nTeresa de León (kontez Portugal)\nTeresa de León, bastardez Alfonso VI el Bravo, roue Kastilha ha León.\nTereza Leon, pe Teresa de León e spagnoleg, pe Teresa de Leão e portugaleg, ganet etre 1083 ha 1085 - Manati Montederramo (Galiza) pe Póvoa de Lanhoso, marvet d'an 11 a viz Du 1130, a oa infantez León ha kontez Portugal. E galizeg-portugaleg e oa Tarasia pe Tareja de Portucale, hag e Portugal hiziv e vez graet Dona Teresa anezhi.\nMerc'h vastard d'ar roue Alfonso VI León ha d'e bried kleiz, Jimena Muñoz, e oa. E 1093 e voe dimezet gant he zad roue d'ur brezelour gall, Herri Bourgogn, ha roet e voe dezhi kontelezh Portugal evel argouroù. Meur a vugel he doe, ha dreist-holl Afonso Iañ Henriques, a voe kentañ roue Portugal. Mervel a eure he fried Herri en 1112, ha ren a reas hec'h-unan. Evit talañ ouzh Rouantelezh León e reas emglev gant Galiza, ha goulenn a reas digant he c'hoar Urraca León reiñ dezhi Rouantelezh Galiza evel he lod eus hêrezh he zad dre ma oa marvet o breur, ar mab pennhêr nemetañ. D'ar mare-se pe e veze rannet an douaroù etre ar vibien pe etre ar merc'hed pa ne oa mab ebet, evel a zegouezhe.\nDigant he fried Henrique de Borgonha he doe bugale:\ndimezet da Matilda Savoia\nAdtapet diwar « https://br.wikipedia.org/w/index.php?title=Teresa_de_León_(kontez_Portugal)&oldid=1930416 »\nGanedigezhioù ar bloavezhioù 1080


(Adkaset eus Lenn Titicaca)\nLenn Titicaca / Titiqaqa\nBro : Perou, Bolivia\nRannvroioù : Suamerika\nGorread : 8.562 km²\nDonder brasañ : 281 m\nHed ar ribloù : 1 125 km\nAdstêr(ioù): ouzhpenn 20\nDiazad doureier : 58.000 km²\nwar ribl al lenn : Copacabana, Puno\nAl lenn Titicaca (spagnoleg) pe Titiqaqa (ketchwaeg) eo al lenn uhelañ er bed a c'haller bageal warni. Emañ 3 812 metr a-us live ar mor, er menezioù Andoù, war an harzoù etre Perou ha Bolivia. Etre 140 ha 180 metr eo he donder well-wazh ha 281 metr eo he donder brasañ. War-dro 190 km eo he hed ha 80 km he led. Emañ lodenn gornôk al lenn e rannvro Puno e Perou, hag emañ al lodenn reter e departamant La Paz e Bolivia.\nAl lenn Titicaca\nOuzhpenn 25 stêr en em daol el lenn. Enni ez eus 41 enezenn ha war lod anezho ez eus tud o chom. Touristed a ya da weladenniñ an inizi-se, eus porzh Puno e Perou dreist-holl. Kalz a dud a ya evel-se da inizi Uros, inizi artisifiel, graet gant korzennoù raoskl war-neuñv. Inizi all zo ivez, evel Amantaní, Taquile, brudet abalamour d’ar stammennoù graet gant an Indianed a zo o chom enni, pe Isla del Sol, an enezenn vrasañ, e Bolivia.\nD’ar stêr Desaguadero, a ya a-dreuz Bolivia betek al lenn Poopó, ez a kuit un darn eus dourioù al lenn Titicaca.\nLodenn c’hevred al lenn zo damzispartiet diouzh ar peurrest ha graet e vez Lago Huinaymarca anezhi e spagnoleg, e Bolivia, tra ma vez graet Lago Chucuito eus al lodenn vrasañ. E Perou e vez graet anezho Lago Pequeño (Lenn Vihan) ha Lago Grande (Lenn Vras). En aymara hag e quechua e reer gant an anv Titiqaqa. Ne ouzer ket a belec’h e teu an anv-se e gwirionez.\nAdtapet diwar « https://br.wikipedia.org/w/index.php?title=Titicaca&oldid=1527488 »\nKemmoù diwezhañ degaset d'ar bajenn-mañ d'an 18 Gwe 2013, da 11:31.


Kevredigezh Kembre-Breizh: Saoznegerien displijet o klevet 're a gembraeg'\nSaoznegerien displijet o klevet 're a gembraeg'\nEr genstrivadeg skinwel 'Last Choir Standing' en doa graet berzh al laz-kanañ Côr Ysgol Glanaethwy dindan renerezh Cefin Roberts, o tont eil en diwezh. Ur genstrivadeg vras a oa anezhi ha bet gwelet gant milionoù a Vreizh-Veuriz. Pa oant aet neuze da ganañ e Venue Cymru e Llandudno e oa bet sabatuet o rener pa oa droug e darn eus an arvesterien pa gave dezho e oa diseven e komze rener al laz-kanañ kembraeg etre ar c'hanaouennoù.\nBet lavaret dezhañ e oa gwallgontant darn, goude an troc'h e-kreiz an abadenn en doa komzet Cefin Roberts e saozneg neuze, nemet da vezañ degemeret gant ur stlakadeg daouarn goustadik. Ne oa ket bet pardonet ganto, eta, ha fellout a rae dezho lakaat anat o displijadur. Pa zisplegas neuze e oa bet tud o klemm e oa aet droug e darn eus ar gembraegerien a oa eno ivez.\nAr sonadeg, ma oa al laz o kanañ e meur a yezh, a oa evit lidañ 18vet deiz-ha-bloaz ar skol. Cefin Roberts a lavar ez eo bet o kemer perzh e sonadegoù dre ar bed a-bezh hep morse gwelet netra evel-se.


Pajenn:Le Gonidec - Bibl Santel pe Levr ar Skritur Sakr, eil levr.djvu/228 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/228\nhag é han̄ter ar zizun éc’h éhanô ann hostivou hag ar sakrifisou : hag heûz ann disman̄tr a vézô enn templ ; hag ann disman̄tr a badô bétég ar sévénidigez hag ann divez.\nIûn ha gwélédigez Daniel.\n1. Enn trédé bloaz eûz a Zirus, roué ar Bersied, eur gér a oé disklériet da Zaniel, les hanvet Baltassar, eur gér gwir, hag eunn ners brâz : hag hen̄ a boellaz ar lavar ; râk poell a zô réd er gwélédigésiou.\n2. Enn deisiou-zé, me Daniel a wélaz bemdez a-héd teir zizun.\n3. Na zebriz két a vara c’houék, n’az éaz na kîk na gwîn em génou, ha n’en em lardiz két gan̄d éôl ; kén na oé tréménet deisiou ann teir zizun-zé.\n4. Hôgen er pévaré deiz war-n-ugen̄t eûz ar miz ken̄ta, édoun é-tâl ar ster vrâz, péhini eo ann Tigris.\n5. Ha mé a zavaz va daoulagad, hag a zellaz : ha chétu é wéliz eunn dén gwisket gan̄t lin, ha war hé zargreiz eur gouriz aour ar glana.\n6. Hé gorf a oa ével eur méan krizolit, hag hé zremm ével doaré eul luc’héden, hag hé zaoulagad ével eur c’hleûzeûr béô : hag hé zivrec’h hag ac’hanô bétég hé dreid ével arem ar skédusa : ha mouéz hé c’hériou ével mouéz eul lôd brâz a dûd.\n7. Mé Daniel hép-kén a wélaz ar wélédigez-zé : râg ann dûd a oa gan-én̄ n’hé gwélchon̄t két ; hôgen eunn heûz brâz a grôgaz enn-hô, hag hî a déc’haz hag en em guzaz.\n8. Ha mé ô véza choumet va-unan a wélaz ar wélédigez vrâz-zé, ha na choumaz két a ners enn-oun, va dremm a oé trôet, hag é fatiz, hag é kolliz va holl ners.\n9. Ha mé a glévaz mouéz hé c’hériou : ha pa hé c’hléviz é c’hourvéziz war va dremm ha mé spoun̄tet-brâz, ha va génou a oa stag oud ann douar.\n10. Ha chétu eunn dourn a stokaz ouz-in, hag a zavaz ac’hanoun war va daoulin, ha war vellou va daouarn.\n11. Hag hen̄ a lavaraz d’in : Daniel, dén c’houék, poell ar geriou a lavarann d’id, ha sâo enn da zâ ; râk bréma ounn kaset étrézég enn-od. Ha goudé m’en dôé lavaret kémen̄t-sé d’in, é saviz enn eur gréna.\n12. Hag hén̄ a lavaraz d’in : N’az péz két a aoun, Daniel ; râg aba ann deiz ken̄ta ma éc’h eûz roet da galoun d’ar poell, ha ma oud en em gastizet dirâk da Zoué, eo bét sélaouet oud da c’hériou ; hag enn abek d’as gériou eo ounn deûet.\n13. Hôgen prin̄s rouan̄télez ar Bersied a énébaz ouz-in a-héd eunn dervez war-n-ugen̄t : ha chétu Mikael, unan eûz ar brin̄sed ken̄ta, a zeûaz d’am ken-nerza ; ha mé a choumaz énô gan̄t roué ar Bersied.\n14. Ha mé a zô deûet évid deski d’id ar péz a dlé da c’hoarvézout gan̄d da bobl enn deisiou divéza ; râg ar wélédigez-zé na vézô sévénet némét goudé kalz deisiou.\n15. Goudé m’en dôé lavaret kémen̄t-sé d’in, é trôiz va daoulagad étrézég ann douar, hag é taviz.\n16. Ha chétu ann hini a oa hén̄vel out mâb ann dén a stokaz out va muzellou : hag ô tigeri va génou é komziz, hag é liviriz d’ann hini a oa enn hé zâ dira-z-oun : Va Aotrou, pa em eûz da wélet, eo bét dilec’het va mellou, ha n’eûz choumet ners é-béd enn-oun.\n17. Ha pénaoz é hellô servicher va Aotrou komza out va Aotrou ? râk n’eûz choumet ners é-béd enn-onn, ha va halan hé-unan a zô kollet.\n18. Hag ann hini a oa hen̄vel oud eunn̄ dén a stokaz adarré ouz-in, hag a grévaaz ac’hanoun,\n19. Hag a lavaraz : N’az péz két a aoun, dén c’houék ; ar péoc’h ra vézô gan-éz ; en em gréva, ha béz kré. Ha pa gomzé ouz-in, en em grévaiz, hag é liviriz : Komz, va Aotrou, ô véza ma éc’h eûz va c’hrévéet.\n20. Hag hen̄ a lavaraz : Ha gouzoud a réz pérâg ounn deûet étrézég enn-od ? Hôgen bréma é tistrôann évit stourmi out prin̄s ar Bersied : ha\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/228&oldid=163689 »\nKemmoù diwezhañ degaset d'ar bajenn-mañ d'an 17 Eos 2020, da 21:15.


Fañch : un afer nevez e Pabu ? Doujañs d'hor yezh ! - Bretagne Info\nBy admin 30/04/2020\nUr familh deus Gwengamp n’en deus ket gellet reiñ « Fañch » evel eil anv d’un Awen bihan e servij marilh ar boblañs e ti-kêr Pabu. Disoc’h an diouer a c’halloud politikel e Breizh evit ma votfemp hon unan lezennoù a denn d’hor gwirioù yezh an hini eo.\nGoude mizvezhioù a gehentiñ a-berzh kannaded LREM ha promesaou ar gouarnamant, hir divizou er Sened ne c’heller nemet stadañ n’eus ket bet tamm a-raokadenn stabilh ebet evet an teuliadoù a denn d’ar politikerezh yezh. Ha kement se koulz evit an anvioù bihan hag an arouezennoù diakritek a gaver enne hag an treziad skol sañset da vezañ roet gant ar c’humunioù d’ar skolioù lik, digoust ha kevredigezhel Diwan. Gortoz a ran a-berzh an dud zo e penn Rannvro Breizh ha ti-kêr Gwengamp ur vouezh unvan ha nerzhus da lakaat hor gwirioù yezh diazez da vezañ doujet evit ma c’hellfe hor tiegezhioù ober evel ma karont gant anvioù bihan a implijer amañ en hor bro evel ma oa bet prometet deomp ha daoust da zoareoù strishaus an devarnadurezh.\nGael Roblin, dilennad Kumun Gwengamp\n#bzhg #bzhbreizhBrezhonegbrezhoneg ofisieldiwanFañchgael roblingwengampKumun GwengampLoig Chesnais-GirardLREMPaburannvro breizhskoliou diwanti Kervran Gwengamp


Deian ha Loli - Hag Hent-Sant-Jakez\nDeian ha Loli - Hag ar gwir Loutig\nDeian ha Loli - Hag ar c’harr-degas hud\nDeian ha Loli - Ha boudiged an dent\nDeian ha Loli - Hag ar goumoulenn gollet\nDeian ha Loli - Hag an aotrou Kerambornig\nDeian ha Loli - Ha teñzor ar ganevedenn\nDeian ha Loli - Ha kan ar goukoug\nDeian ha Loli - Hag an ti bihan munut\nDeian ha Loli - Hag ar skinwel\nDeian ha Loli - Ha krampouezh an Ened\nDeian ha Loli - Hag ar vioù-dour hud\nDeian ha Loli - Hag al levraoueg\nDeian ha Loli - Ha Santez Dwynwen\nDeian ha Loli - Hag ar gouel penn-bloaz\nDeian ha Loli - Ha feunteun an hetoù\nEnlinenn betek 26/07/2021\nYaouankiz ha Familhoù\nBreur ha c’hoar gevell eo Deian ha Loli, c’hwiled anezho, gant galloudoù hud kuzh a zegas birvilh en o buhez. Hag an daou-se n’int ket fur avat ! Ha jeu kenetrezo alies, peadra da lakaat o zud da sodiñ. A-wechoù e vezont enebourien daonet ha gwechoù all e vezont mignoned vras. Evel an holl vugale a lavarit ? Ya, met… Ur sekred o deus Deian ha Loli, ha den na oar !\nA-drugarez d’o galloudoù hud int gouest da vihanaat evit dont da vezañ bugale vunut. Asambles, pa zistagont ar formulenn « skripidigev », e c’hellont sonnañ o zud araok mont da vevañ troioù-kaer a-vil-vern. Ha, pa reont, eo ur bed digor a c’hortoz anezho, e-lec’h n’eus tra dibosupl ebet. Tro-dro dezho e c’hell al loened, ar gwez ha kement tra zo, komz outo. Ha setu avanturioù e pep lec’h ! En ti, er-maez, en ur c’hastell Lego, war al loar, en ur fuzenn gartoñs pe un tren bihan. Ha dont a ra ar mojennoù da wir...


Journal de Renaud Camus, lundi 8 juin 2020\ncréée le mardi 9 juin 2020, 18 h 07\nmodifiée le mardi 9 juin 2020, 18 h 25Plieux, lundi 8 juin 2020, onze heures et demie du soir. À propos de Cavaglieri, un savant lecteur m’écrit ceci, par le truchement de Flickr, sous la ~~~~~~~~~~~~~ ~~~ L’Heure ~~~ ~~~~ (intérieur), ~~ ~~~~~~~~~~~ (1931).\n« ~~’~~~ ~~~~ ~~~~~ ~~~~~~~~~~ ~~~~ ce que vous ~~~~~~ ~~~ ~~~~~~~~~~~ ~~~~~ votre journal ; ~~~ ~~~ ~~~~~~~ ~~~~~~~~~~ ~~~~ ~~~~~~~ d’amitié ~~~~~~ ~~~~~~~~~~~ ~~~ ~~~ ~~~~~~ ~~~~ ~~~~~ ~~~~~~~~. ~~~ ~~~~~, ~~~ ~~~~~~ ~~~~~~~ surtout l’été visiter ~~~~ ~~~~~~ ~~~ ~~~~~~~~ ~~’~~~~~~~~~~ ~~~ ~~~ ~~~~~~ ~~~~~~~~ ~~~~ ~~~~ ~~~~~~ ~~~ ~~~~~~~~~~~ ~~~~ ~~~~~ ~~~~ ~~~~~~~ ~~ ~~~~~~~~~ ~~~~~~~~, ~~~~~~~ ~~~ ~~~~~~~~ ~~~~~ :\n« “Hier ~~~~ venu me voir ~~~ ~~~~~~~~, ~~~~~~ ~~~~~~~~~~~ (~~~~~~~~~~ ~~~ ~~~~~~~ ~~~~ ~~~~ ~~~~ ~~~~~~~ ~~~~ ~~~~ ~~~ ~~~~ ~~~~ : ‘~~~ ~~~~~, ~~~~~ ~~~~~~~ ~~~~ internationaux’)”.\n« ~~’~~~~ ~~~ ~~~~~~ ~~~~~~~~ ~~~~ est faite de ~~~~~~~~~~~ ~~~~~ ~~~ ~~~~~~~~~~~~~~~ ~~~~~~ ~~~ ~~~~~~ ~~~ ~~~~~~~~, ~~~~ ~~~~~~ ~~~~~~~~~ ~~~~ ~~~~~~~~~~~~~~ ~~~ ~~~~~~~~~~ ~~~~~~~~~~~. ~~~~~ ~~~~~~~~ ~~~ ~~~ ~~~~~~~~~~ ~~~~~~~ ~~~~~ ~~~ ~~~~~~~~~~~ ~~~~~~~ détaillée et précise ~~~’~~~ ~~ ~~~~~~~~~~ ~~ ~~~ ~~~~~~. ~~~~~ ~~~’~~~ ~~~~, ~~~ ~~~~~~~ ~~’~~~~~~ ~~~~ ~~~’~~~~ ~~~~~~~~~~~~~~ ~~~~~~~ ~~~~~~~ (~~~ ~~~~~ ~~~~~ ~~~ ~~~~~~~~~ ~~~ ~~~~~~ ~~~~~~~ ~~~ ~~~~~~~~ 34 n’a pas ~~~~ ~~’~~~~~~~ ~~~~~~~~ ~~~~~~ ~~~~). »\nCe ~~~~~~~~ ~~ ~~~~~ ~~ ~~~~~ ~~~~~~~, ~~~~~ ~~~~~~~~. ~~~~ ~~~~~~~~ ~~’~~~~~~~~ ~~~~~~ ~~~~~~ ~~~ ~~~~~~~~~~~, ~~~~ ~~~~~~~~~~ ~~~~~ ~~~~~~ — ~~’~~~~~~~ ~~~~ je suis assez ~~~~~~~, ~~~ ~~~~~~ façon.\nParler d’amitié ~~~~ ~~~~~~~~~~~~~~ ~~~~~~~~, ~~~ ~~~~~~. ~~~ ~~~~~~~ ~~~ ~~~ ~~~~~~ ~~ ~~~~~~~~ ~~~~ ~~~~~ ~~~~~ ~~~~~~~~~~~, ~~~~~ ~~~ ~~~~~~~ ~~~~~~~~~~~, ~~~~~~~-~~~ ~~~~~~~~~~ par le cruel ~~~~~~~~ ~~~~~~~~~, un, un ~~~~~~~~, ~~~~ ~~~~~~~ ~~~~~~~~~~ ~~~~ ~~~ ~~~~~~~~~ ~~~~~~ ~~~~~~~~ ~~~ ~~’~~~~~~~~ ~~~~~~~~. ~~~~~~~ ~~~~~~~~~~ ~~~~~ ~~~~ ~~~~. ~~~~~~ ~~~~~~ ~~~~~~~~~ ~~~ ~~~~~~~ ~~ Argentens n’a pas ~~~~ ~~~~~~~ ~~ ~~~~~~~~~~~. ~~’~~~~ ~~~~~~~ ~~~~~~~~~~, ~~~ ~~~~~-~~~~~ ~~~ ~~’~~~~ ~~~~~~~~, ~~~ ~~~ ~~’~~~~ ~~~~~ ~~~~~~, ~~~~~ ~~~ ~~~~~, ~~~~~~ ~~~~ ~~~~~ guerres.\nJe ~~~~~ ~~~~~~~~ ~~~~ tout ce que ~~’~~~~~~~. ~~~~ ~~~ ~~~~~~ ~~~~~~~ ~~~~~~~~~ ~~ ~~~~~~~~~~ ~~~~~ ~~~~ ~~~~~~ ~~~~~~~ (Pietro ?), ~~~ ~~’~~~~~~ ~~~~~~~~~ ~~~~~ ~~~~~~~ ~~~~ ~~~~~~ ~~~~~~~~ ~~~~ ~~~~~~~ ~~~ ~~~~ ~~~~~~~~~~~~~ ~~~~~~~~~~~~~~ cette belle demeure, ~~~ ~~~~~~ ~~ ~~~ ~~~~~~ ~~~~~~~, ~~~~~~ ~~~~~ ~~ ~~~~~~~~~ ~~~~~ ~~~~~~~~~~ ~~~~~~ ~~., ~~~ ~~~~~~ ~~~ ~~’~~~~~~~~~ ~~~~~~~~~ — ~~~~~ ~~~~~~~ ~~~~~~~ ~~~~~~~ ~~~~~ ~~~~~ ~~~~ noire disgrâce de ~~~ ~~~~~-~~~, ~~~~~ ~~~~ ~~’~~~ ~~~~~~ ~~~ ~~~~~~~ ~~~~~~~~ : ~~~~~-~~~~~ ~~~~~ ~~~~~~ ~~~~~ ~~~’~~~ ~~~~~~~~~ ~~~~~~~ ~~~ ~~~~~~~~-~~~~~~~~, ~~~~~ ~~. ~~~~~~ ~~~~~ ~~~~~~~, ~~~ ~~~~~~~ ~~~ ~~~~~~~ artistique de ce ~~~~~~ ~~~~~~~~~~~, ~~’~~~~~~ ~~’~~~~~~~~ ~~~~~~~~, ~~~~~ ~~~~ ~~~ ~~~~~~~~, ~~~~ ~~~~~~~~ ~~~~ ~~~ ~~~~~~~~~~~~, ~~~~~~~ ~~~ ~~~~~~~~~~~~~ ~~’~~~~~~~~~~, ~~~~ ~~~ ~~~~~~~~~ ~~~~ ~~~~~~~~~. ~~~ journal ~~~ ~~’~~~~~~~ m’auront brouillé avec ~~~ ~~~~~~ ~~~~~~~~, décidément.\nDans ~~~ ~~~~~~~ ~~~~~~~~~~~~~ ~~~ ~~’~~~~~~~ ~~~~ ~~ ~~~~~~~ ~~~ ~~~~~ ~~~~ ~~~ ~~~~~~~~~~ ~~’~~~~ ~~~~~~~~~~~ ~~~ ~~~~~~ ~~~~ ~~ ~~~~~~~~ ~~~ ~~~~~~ ~~~~~~~~, je crois (mais ~~~~~~~~~~~ ~~~ ~~~ ~~~~~ ~~~~~ ~~~~ ~~~ ~~~~~…), ~~ ~~’~~~~~~~ ~~~~ ~~~~~~~~ Demeures ~~~ l’esprit, ~~~~~~ ~~~~ ~~~~~~ ~~~~~~~~~. ~~ ~~~~~-~~-~~~ ~~~ ~~~~~~~~ ~~~~~~~~ ~~~~~~~~ ? ~~~ ~~~ sais pas. Jusqu’à ~~~~~~~~ ~~~ ~~~~~~~~~ ~~’~~~~~~~, ~~~~~ ~~~~ ~~~~~~~~~~~~~ : ~~ ~~~~~~~~ ~~~ ~~~~~~~ ~~~ ~~~~~~~~ ~~~ ~~~~~~, ~~~ ~~~~~ ~~~~~~~~~~~ ~~~ ~~~~~~, ~~~ ~~~~. ~~~ ~~~~~ ~~’~~~~ ~~~~ ~~~~~~ de suivre dans ~~’~~~~~~~~~~~~ ~~~~ ~~~~~~~ ~~~~~ ~~~ ~~~~~~~~, ~~~~~-~~~~~ ~~~~ ~~~~~ ~~~~~~~ ~~~ ~~~~~~, ~~’~~~ ~~~~ ~~~~~ ~~ ~~~~~ ~~~~ ~~~~~~ ~~~ ~~’~~ ~~~~~~~~ ~~~ ~~~~~~~~ ~~~’~~~~~~ ~~~ ~~~~~~~~~ carrefour votre cœur ~~~ ~~~~~-~~~~~ ~~~~~~~, ~~~ ~~~~~ ~~~~~~ ~~~~ ~~~ ~~~~~~~. ~~~~~ ~~~~ ~~~~~ ? ~~’~~~~~~~~~ ~~~~ ~~~~~-~~~~~ ~~~~~~ ~~~~~~ ~~~~~~, ~~~ ~~~~~ ~~~~~~~~~~~ ~~~ ~~~~~ cas.\nSur ~~~~~~~ ~~~~~~~~~ ~~’~~~ vu passer un ~~~~~ ~~~~~~~~ ~~~~~~~~ ~~~~~~, ~~~~ ~~’~~~~ ~~~~~~~ ~~~~~ ~~~ ~~~~~~~~, ~~~~~ ~~~ ~~~~~~~~~~~ ~~~~~~~~ ~~~ ~~~~~~~~~~ — ~~~~ ~~~~~~~, ~~’~~~~~~~~. ~~~~ ~~~~ ~~~~~~~~~ ~~~ ~~~~ ~~~~~~~~ ~~’~~~ cru distinguer une ~~~~~~~ ~~~ ~~~ ~~~~~~~~, ~~~~~~ ~~~~~~~ ~~~ ~~~~~~~ penché.\nCette ~~~~~~~~~~~~~ ~~~~~~~~, ~~~~ ~~~~ ~~~~~ ~~~~~ ~~’~~~~~ ~~~~~~, ~~ ~~~~~~~~~ ~~~~~~~ ~~~ ~~~~~~~ ~~~ ~~~~~~. ~~’~~~ ~~~~~~~~~ ~~~ la mort en ~~~~~, ~~~ ~~~~~ ~~~ ~~’~~~~~~~~~~, ~~~ ~~~~~~~~ ; ~~~ ~~~ ~~’~~~~ ~~~~ ~~~~~~~~~~. ~~’~~~ ~~~~~~~~~~ ~~~~~ ~~~~ ~~~~~, ~~~~~~~~~~~~~~~~, ~~’~~~~~~~~~~~~~ ~~~~~~ ~~~ ~~~ ~~~~~~~~~~~~~, ~~~ ~~~ ~~~~~~~, de ma classe, ~~~ ~~~ ~~~~~, ~~~ ~~~~ ~~~~~~~ ~~~~~~~~~ ~~~~~ ~~’~~~ ~~~~ ~~~ ~~~~~~~~~ ~~~~~~~, ~~~~~ ~~~~~~~~~. ~~~ ~~~~~ ~~’~~~~ ~~~~ ~~~ ~~~~~ ~~~~~ ~~~~~ ~~~~~~~ ~~~ ~~~~~~, ~~~~~ que s’en réjouissent ~~ ~~~~ ~~~~~~ ~~~~~ ~~~~ ~~~~~~~~~~ ~~~ ~~~~~~~~~ ~~~~~~~ ~~~~ ~~~~~ ~~~ ~~~’~~~ ~~~~~~~~ ~~~~~ ~~~~ ~~~~~~~~~~~~~, ~~~~ ~~~~~, ~~~~ ~~~~~~~, ~~~~~ ~~~~ ~~~~~~~~~~ ~~~~~~ ~~~ ~~~~~ regard sur cette ~~~~~~ ~~~~~~~, ~~~~~~ ~~~~~~~~ ~~~~~~~, ~~~ ~~~~~~ ~~~ ~~~ ~~~~~. ~~~~, ~~~~ ~~~~~~~~~ ~~~ ~~’~~~~~~~~~~~ ~~~ ~~~~~, ~~~ ~~~~~~~~~~~ ~~~~~~~~, ~~~ ~~~~~~~~~~, ~~~ ~~~~ ~~~~~ ~~~ s’avisent.\nLe monde désirable se ~~~~~ ~~~ ~~~~~ ~~~ ~~~~~ ~~~~~~~, ~~~ ~~~~~~ ~~~~~~. ~~~~~ ~~~~~~~ ~~~~~~~~ ~~~~ ~~~~~~~~~~~, ~~~~~~~~~ ~~~~~~ ~~~~ ~~~~~~~~, ~~~ ~~~~~~~~ ~~~~~ ~~~~~~~. ~~~~~~ ~~~ ~~’~~~~~~~~ ~~~~~~~ ~~~~~~, par exemple. Je ~~’~~~~~~~~ ~~~~ ~~~ ~~~~~~~~ ~~~~~~~~ ~~ ~~ ~~~~~ ~~~~~~~~ ~~~ ~~~~~~ ~~~~~ ~~’~~~~~~~~~, ~~~ ~~ ~~ ~~~~~~ ~~~ ~~~~~~~ ~~~ ~~~ ~~~~~~~~~~ ~~~~ ~~~~~~~~~ ~~~~~~~~~~~~~~~~~~ ~~ ~~~ présence. Je n’aspire ~~~~~ ~~~’~~ ~~~~ ~~~~~~~~ ~~~~~~~~. ~~~~~ ~~~~~~ ~~~ ~~~~~~~~~~~~, ~~’~~~~~~ ~~~~~, ~~ ~~~ télévision.\n« ~~~~~~-~~~-~~~ ~~~~, ~~~~~~ ~~~ ~~~~~~~~ ~~~~ ~~’~~~~~~~~~ ~~~~~ ~~~~~~~~~~ enfin…\n— ~~~~~ ~~~~~ ~~ sommes déjà allés », ~~ ~~~~ Pierre.\nJe ~~~~~~ ~~~ ~~~~~, ~~~~~~~~~~~~~~. ~~~ ~~~ ~~~~~~~~~ ~~~~ ~~’~~~~~~ ~~~~ ~~~~~~~~~~~~~~ ~~~~~~~~~~~— ~~~~~~ ~~~ ~~~~~~~~~ ~~~ ~~~~~~~~~~~, ~~~~~-~~~~~, ~~~~ ~~~ ~~~~~~~ —, ~~~ médecin avait dit ~~~ ~~~~ ~~~~~~~~~ ~~~~ ~~~~ ~~~~~~~~~~ ~~~~~~~~~~~ ~~~~~~~~ ~~~~~ ~~~ ~~~~~ ~~~~~~~~~~~. ~~~~~~ ~~~ ~~~ ~~~~~~~~~ ~~~~ ~~~~~~ ~~~ ~~~~~~~~~~~~~ ~~~~~~~~~~ ~~~~~~~~~~~, ~~’~~~~~~ ~~~~~~~ ~~~ ~~’~~ ~~~~ trop penser. Mais ~~ ~~~~~~~~ ~~~~ ~~~~~~ ~~~~~~ ~~~~ ~~~~ ~~~~~~, ~~~ ~~ ~~~~~ ~~~~~~~ ~~’~~~ ~~’~~~~~~~~~~~ ~~~~ ~~~ ~~~~~~ ~~~ ~~~~ ~~ ~~~~~~~~~~ ~~~~~~~ ~~~ moi.\nPour ~~~~~~~, ~~’~~~ ~~~~~~ de vomir.\nvoir l’entrée du lundi 8 juin 2020 et ses 2 images dans Le Jour ni l’Heure


SLB Skol-Veur - Wikipedia\nSLB Skol-Veur a zo rann studierien Sindikad Labourerien Breizh. Kavet e vezont e skolioù-meur Breizh, dreist-holl e Skol-veur Roazhon 2, e lec'h m'o deus dilennidi. Ur pouez bras o deus bet da goulz ar stourmoù a-enep d'ar CPE. Gaël Roblin a 'zo e touesk pennoù ar c'hweluniad e Roazhon 2. Ideologiezh ar c'hweluniad a liamm ar vroadelouriezh vreizhat ouzh mennozioù an tu-kleiz.\nDisoc'hoù en dilennadegoù:[kemmañ | kemmañ ar vammenn]\n-Em ginnig a ra an SLB Skol-Veur e penn kentañ ar vloavezh skol 2005-2006 e Roazhon 2 ha paket gantañ 7% eus ar mouezhioù. 3 dileuriad SLB Skol-Veur a zo neuze e Roazhon 2.\n-An 13 a viz Meurzh 2007 em ginnig an SLB Skol-Veur evit ar wech kentañ da dilennadegoù ar C'h/Crous e Breizh (e Breizh nemet 1, rak nemañ ket al Liger Atlantel er C'hrous Breizh, evit poent...).\nEvit departamantoù Aodoù-an-Arvor / Ill-ha-Gwilun, an SLB en deus dastummet 9.17% eus ar mouezhioù (da skouer: 16.2% e Roazhon 2 , 28.1% e IUT Lannuon)\nEvit departamantoù Penn-ar-Bed / Morbihan 6.25% eus ar mouezhioù (da skouer: 23.5% e Lise ar Groaz-Ruz e Brest).\nPalioù ar stourm kaset da benn gant an SLB Skol-Veur:[kemmañ | kemmañ ar vammenn]\nEvit al lojeiz e stourmo ganeoc'h SLB :\n- Evit ma vefe savet muioc'h a lojamantoù skol-veur (cité U) hag e vefe renevezet ar re gozh,\n- Evit ma vefe roet al locapass d'an holl,\n- Evit ma vefe stanket ar feurmoù,\n- Evit ma vefe kresket an APL.\nEvit ar yalc'hadoù :\n- Evit ma vefent kresket dre vras,\n- Evit ma vefe diskennet ar skeul evit gallet tapout anezhe,\n- Evit ma vefe roet ar yalc'hadoù e-pad 12 miz ha n'eo ket e-pad 9 miz, ha jedet anezhe hervez an diskleriadur bet graet d'an tailhoù ar bloavezh a-raok .\nEvit an treuzdougen :\n- Evit ma vefe roet da bep lisead ha pep studier, gant ma vo kinniget gante o c'hartenn studi, un distaol evit ar c'hirri boutin hag an trenioù TER etre 50% ha 75% deus ar priz normal. SLB Skol-veur ‘zo bet ar sindikad nemetañ o kabaliñ war ar poent-mañ.\nEvit buhez sevenadurel ar studierien:\n- Evit ma vefe ur vuhez sevenadurel tost eus an holl, digor war ar bed (trawalc'h eus an distaolioù evit mont d'an opera e Roazhon !),\n- Evit ma vefe tu d'an holl deskiñ sevenadur Breizh, goulennomp e vefe krouet ur “chekenn sevenadur” a-benn mont da zeskiñ Brezhoneg,\n- Stourmomp evit ma vefe Brezhoneg war wel e pep lec'h e skolioù-meur ar vro (pretier, annezoù, lec'h studi...) hag evit ma vefe tu d'ober e studioù penn da benn e Brezhoneg.\nEvit ar pretier :\n- Ret eo d'ar pretier zo er skolioù-meur hag e skolioù ar vro implij ar pezh zo produet er vro ha ledannat ar c'hinnig a voed disheñvel evit ar re a gar (bio, ...).\nEvit ar studierien Estren :\n- Pep studier ne vern peseurt keodedelezh a vefe gantañ pe ganti a dle kaout ar gwir da studial er vro en un doare dereat, da labourat, da dapout ar yalc'hadoù hag al lojeiz evel ar studierien deus Breizh.\nEvit an demokratelezh e Breizh hag er c'h/CROUS :\n- Evit ma vefe ar c'hCROUS tostoc'h eus an dud ha demokrateloc'h evit m'emañ bremañ, lakaomp er maez ar 6 den anvet gant ar prefed (anvet en gant Pariz !), ha stourmomp evit ma vefe adstaget al Lliger-Atlantel eus ar peurrest eus Breizh, e bed an deskadurezh uhel ivez...\nAdtapet diwar « https://br.wikipedia.org/w/index.php?title=SLB_Skol-Veur&oldid=649026 »\nKemmoù diwezhañ degaset d'ar bajenn-mañ d'an 13 C'hwe 2010, da 08:49.


Journal de Renaud Camus, lundi 2 mars 2020\ncréée le mardi 3 mars 2020, 6 h 59\nmodifiée le mardi 3 mars 2020, 7 h 03Plieux, lundi 2 mars 2020, une heure du matin. Mes rêves, d’ailleurs assez rares, sont en général confus, allégoriques et de difficile interprétation ; mais celui-ci, ~~~~~-~~~~~ ~~~~~~ ~~~’~~~ ~~’~~~~ ~~~~~~~~ ~~~~~ ~~~ ~~~~~-~~~~~~~~ ~~~~~~~~~~, ~~ ~~’~~~~~, ~~~ ~~~~~ ~~~~~~~~~, était parfaitement clair, ~~~ ~~~ ~~~~~~~~ ~~~~~~ ~~ ~~~~~~~~ ~~~~~~~~~~~~~~, ~~~~ ~~~ ~~~~~~ ~~~~~~~~~ ~~~~~~~~~, ~~~ ~~~~~ ~~ ~~~~~ réaliste.\nIl ~~~ ~~~~~~~~~~ ~~~ ~~~~~ ~~~~~~~ ~~~~~~~~~~~~. ~~~ ~~~~~~~~~ ~~~~~~ ~~~~~ dans un grand ~~~~~~~~, ~~~ ~~~~~ ~~~ ~~~~~~~ ~~~~~~ ~~~~~~~~ ~~~~ ~~~~ ~~~~~~~~~~~, ~~~~ ~~’~~~~~~~ ~~~ ~~~~~ ~~’~~~~~~~~ ~~~, ~~ ~~~ ~~~~ ~~~ ~~~~~ ~~~ ~~~~~~~~~, ~~~~ ~~~~~~ ~~’~~~~~~~~ ~~~ de repos, très ~~~~~~~~, ~~~~~~~ ~~~ ~~~~~~~~~~. ~~~ ~~~~~~ ~~~~~~ ~~~~~~ ~~~~~~ ~~~~~ ~~~~~~~ ~~~~~~~ ~~~~~~~~, ~~~~~~~~~~~~ ~~~~~~~~, ~~~~~~~~ ~~~~ ~~~~~~ ~~ ~~~ ~~~~~, ~~~ ~~~~~~~ ~~~~~~~ ~~~~~~~~, ~~~~~~~~ ~~~~~~~~~, jolis, avec des ~~~~~~~ ~~~ ~~~~~~~~~ ~~~~~~~~~~~~ ~~~~ ~~~~ ~~~~~~, ~~~~~ ~~~~, ~~~~~~~ ~~~~~ ~~~~~~~~~~, ~~~ ~~~~~ ~~~~~~~~~~~ ~~~~ ~~~ ~~~~~~~. ~~~~~~ ~~~ ~~~~~~~~~~, ~~~ ~~~~~ ~~~ ~~’~~~~~~ ~~~ ~~~~~~~~~~~ intercalaire, à ce ~~~’~~~ ~~~~~~~~~ ~~~~~~~~ ~~~ ~~~~~~~~~~ ~~~ man spreading, ~~~ woman ~~~~~~~~~~ qui ~~~ ~~~~~~~~ ~~~~~~~~ ~~~~~~~~~~~~ ~~~~~ ~~~~~ ~~~~~~~~~~~~~ ~~~ ~~~~~~ ~~~~~~~. ~~~~~~~~~~~ ~~~ ~~~ ~~~~~~~, ~~~ disait à la ~~~~~~~~~~, ~~~~~ ~~ ~~~~~ ~~~~~~~~, ~~~~~~~~ ~~~~~~ ~~~ ~~~~ ~~~~~~~~ ~~~ ~~~ ~~~~~ ~~~~ ~~~~~~~~~~~~~~ ~~~~~~~~. ~~~~, ~~~~~~~ ~~~~~~~ ~~’~~~~~~~~~~ ~~~~ ~~~ ~~’~~~~~~~~~~ ~~ ~~~~~~~~ ~~~ ~~~ compagnie de Pierre, ~~’~~~~~~~~~ ~~~~~ ~~~~ ~~~~~ ~~~~~ ~~~~~~~~~~~ ~~~’~~~ ~~~~~~~~ ~~~~~ ~~~~~~~~, ~~~~ ~~’~~~~~~~~~~~ ~~~~~~~~~~ ~~~~~~~ ~~~~~~~~ ~~~~~~~~ ~~~~ (~~~ ~~~~~ ~~~~~~ ~~~~~~~, ~~~~~~ ~~~~~~~~~~, ~~~~~~ ~~~~~~~~~~, ~~~~~ ~~~~~~~ ou plus poli ~~~~~ ~~~ ~~~~~~ vie).\nJ’ai ~~~~ ~~~’~~~ ~~ ~~~~~~ ~~~~~ ~~~~~~~, ~~~ ~~~~~ ~~~ ~~ ~~~ ~~~~~~ trois, ~~~~ ~~~~~ ~~~~~~ ~~~~~~ ~~~~~~~~~~ ~~~ ~~~~~~~~~ ~~~~~~ ~~~~ ~~~~~ principales : à la ~~~~~~~ ~~~ ~~’~~~~~~~~~~, ~~~ ~~~~, ~~’~~~~~~ ~~~~~~~~~~~ ~~~~~ ~~~~~~~~~ ~~~ ~~~~~~~~ ~~~~~~~~~~~ ~~~~ ~~~ police.\nElle ~~~ ~~~~~~~~~ ~~~ ~~~~~~~~, ~~~~~~~~~~~~, ~~~ ~~~ ~~~~~~~~~~ ~~~~~~~~~~~, ~~~~~~~~ ~~~ ~~~~~~ suivante avait lieu ~~~~~ ~~~~ ~~~~~~~~ ~~’~~~~~~, ~~~~~~~~~ ~~~ ~~~~~~~~~~ ~~~ ~~~~~~~, ~~~~~~~ ~~~~~~~~~~~, ~~~~ ~~~~~~~~~~ ~~~~~~~~~~ : ~~~ ~~~ ~~~~~~~~~~ ~~~~~~~~~~~~~~~~ ~~~ ~~~~~~~~~~, ~~~~~~ ~~~ ~~~~~~~~~~~~~~ ~~~~~~~~~~~ ~~~ ~~~~~~~, ou commissaire, qui ~~~~~~~~ ~~~~~~~~, ~~~ ~~~~. ~~~ ~~~~~~~~~~~~~~ ~~~~~~ ~~~~~~~~~~~~ ~~~~~~~~~. ~~~ ~~’~~~~~~~~~~~~~ ~~~~ ~~~~ ~~~~~~, ~~~ ~~~~~~~~~~~ ~~~ ~~~~~~~~, ~~~ ~~~~~~~~ ~~~ ~~~~~~ ~~~~ ~~~~~~~~~~~~~ ~~~~~~~~~~, ~~~~~~~~~~~~, ~~~~~, toutes plus désagréables ~~~~~ ~~~~ ~~~~ ~~~~~ ~~~~ ~~~~ ~~~~~~~, ~~~’~~~~ ~~~~~~~~~ ~~~~~~. ~~~ ~~~~~ ~~~ ~~~~~~ ~~~~~~~~ ~~~ ~~~ ~~~~~~~~~~~, ~~~~~ ~~~~~~ ~~~~ ~~~~~~~~~~~ ~~~ ~~~~~~ ~~~ ~~~~, ~~~~ peut-être avaient provoqué ~~’~~~~~~~~~ ~~~ ~~~~~~ ~~~~~~~~~~~~ ~~~~~~~~~ (~~~~ onirique).\nLa ~~~~~~~~~~~~ ~~~~~~~~~~~ ~~~ ~~~~~~~, ~~~~~ ~~’~~~~~~~~ ~~~~ ~~’~~~~~~~ ~~ ~~~~~~ ~~~ ~~~~~~~~, ~~~~ ~~~~ ~~~ ~~~~~~~ ~~~~~~~~, ~~~ ~~~~~ ~~~~ conclusions de Me ~~~~~~~, ~~ ~~~~~~~~ ~~~ ~~~~~~~, ~~~’~~~~~ ~~ ~~~~~~ ~~~~~~~ ~~’~~~~~~~~, ~~~~~~ ~~~~~~ ~~~ ~~~~~~ ~~~~ ~~~~~~~~. ~~’~~~~~~~~ ~~~~~~~~~~~~~ ~~’~~~ ~~~~~~~ ~~ ~~’~~~~~~. ~~’~~~~~~~ ~~~~~~~~ ~~~ ~~~~~~ ~~~ plus vite. Mais ~~~~~ ~~~ ~~~~~~ ~~~~~~~ ~~~~~ ~~~ ~~~~~~~, ~~~~~~ ~~~~ ~~~~~ ~~~~~~ ~~~ ~~~~~~, ~~~ ~~~~~~ ~~~~~~. ~~~~~ ~~~~, ~~~~~ ~~ ~~~~~ ~~~~~ ~~~~ ~~~~~~~ ~~~~~~~~.\nvoir l’entrée du lundi 2 mars 2020 et ses 9 images dans Le Jour ni l’Heure


Pajenn:Marigo - Buez ar Saent.djvu/63 - Wikimammenn\nPajenn:Marigo - Buez ar Saent.djvu/63\nOber a eureu reglamanchou caër evit gouarnamant an Ilis, hac evit chench ar goal gustumou : ouspen-ze e fountas er Guær a Rom pemp parres var-nuguent, evit ur gommodite vrassoc’h d’ar bobl da assista en Ofiç divin, da receo ar Sacramanchou, ha da glevet comsou Doue.\nAn Tirant Maxanc a fallas dezâ e gontraign da offri ezens d’an Doueou. Ar Sant o veza e reüset, gant ur gouraich dign anezâ, an Tirant a reas e scourgea en ur feçoun gruel, hac er c’hondaonas da servicha er marchaussy public eus a Rom, o songeal penaus ar maro nevoa quet evit ur Pontif souveren, un tourmant quer criz, evel tremen e vuez en ur stad quer poanius ha quen disprisabl.\nAr Pap santel rentet mevel marchaussy abalamour d’e fidelile evit Jesus-Christ, a veute cant gueich an dez an hini eus a behini en em estime re eürus da imita ar soufrançou hac an humiliationou.\nAr Gristenien a zeue a bep lec’h evit guelet hac admira o Fastor santel ; o c’houraichi a ree dre e exhorlationou, o ravissa dre e zouçder, hac o instrui dre e exemplou.\nNao miz a voa ma edo Sant Marcel en ur stad quen truezus, pa gavas an dud a Ilis ar voyen d’en dilivria ac’hano, na d’e gaç da dy un Intànves vertuzus, hanvet Lucina, pehini en recevas gant cals a joa ha cals a respet. An Intànves santel-ze o velet an nombr bras a Gristenien a zeue d’y da gaout Sant Marcel, er pedas da zeneh he zy en un Ilis.\nQuentre ma voue consacret an Ilis nevez-ze ; ar Pap santel a celebre bemdez ar Mysteriou divin, hac a guemere ur sourci dreist ordinal da instrui e bobl fidel, pehini a zirede d’y e foul. Maxanç, o veza bet avertisset eus ar pez a dremene, a zeuas dre e fulor ha dre e impiete da ober ur marchaussy eus an Ilis se hac a gondaonas ar Sant da echui eno e vuez, en ur miser ar brassa.\nAn enor da soufr evit Jesus-Christ a gargue Sant Marcel a joa ; mæs allas ! profanation ar plaç santel a voa evintàn un tourmant horrubl : contraign e voa cousgoude d’e enduri ; e oll gonsolation voa gouelc’hi gant\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/63&oldid=134752 »


Friedrich Reinhold Kreutzwald (26 a viz Kerzu 1803 e Kadrina - 25 a viz Eost 1882 e Tartu) a oa ur skrivagner ha mezeg eus Estonia, brudet abalamour m’en doa embannet ar c'h-Kalevipoeg.\nKreuzwald poltredet gant Johann Köler\nServed e oa e dud e Jõepere, e Virumaa (hiriv e parrez Kadrina, e kontelezh Lääne-Viru). E dad a oa mevel en un atant bras, e vamm matezh. Goude diac'hubet eus ar servelezh e 1815 e c'hallas an tiegezh kas o mab da skol Rakvere. En 1820, goude ar skol eil derez e Tallinn ez eas da skolaer.\nUn doktorelezh medisinerezh a dapas e e skol-veur Dorpat (Tartu bremañ) en 1833. Eus 1833 da 1877 e labouras evel medisin e Võru. Ezel e oa eus kalz kevredigezhioù gouiziek en Europa ha kalz a reas evit adsav broadel Estonia (Ärkamisaeg en estoneg).\nSkrivañ a reas meur a levr kontadennoù, troet diwar an alamaneg alies, evel Alanig al Louarn embannet e 1850. Gantañ e voe embannet ar c'h-Kalevipoeg, diwar danvez dastumet da gentañ gant e vignon Friedrich Robert Faehlmann. Sevel a reas levrioù all ivez, gant kontadennoù pobl eus Estonia, ha barzhonegoù evel Lembitu (1885), embannet goude e varv.\nAnavezet eo en Estonia evel Tad ar c’han ha kentañ skrivagner bras al lennegezh estonek. Unan eus luskerien an emsav broadel e voe ha broudañ a reas tud yaouankoc’h d’ober traoù evit an estoneg.\nF. R. Kreutzwald (fr)\nAdtapet diwar « https://br.wikipedia.org/w/index.php?title=Friedrich_Reinhold_Kreutzwald&oldid=1743359 »\nDernière modification le 18 Meu 2017, à 21:28\nKemmoù diwezhañ degaset d'ar bajenn-mañ d'an 18 Meu 2017, da 21:28.


Pajenn:Le Clerc - Ma beaj Londrez, 1910.djvu/128 - Wikimammenn\nPajenn:Le Clerc - Ma beaj Londrez, 1910.djvu/128\nIona, elec’h ma oa abad ar zant, e vije pedet da gensakri wardro gantan.\nAn hosti zakr a vije torret en tri damm evel ma rêr c’hoaz breman en Iliz Rom. Mes pa deue mare ar gomunion, e rê c’hoaz ar beleg tammo all anei. Seul-vui ma vije bras ar gouel, seul-vui a dammo a vije grêt ; 5 evit war ar pemde, 7 evit gouelio ar govezourien hag ar gwerc’hezed, 8 evit gouelio ar verzerien ; 9 evit ar zulio ; 11 evit gouelio an ebestel ; 12 evit an de kentan ar bla hag ar yaou-gamblid ; 13 evit yaou bask an Asansion ; 65 evit an Nedeleg, Pask hag ar Pentekost.\nA dra-zur, biskoaz n’eo bet grêt-se gant ar veleien a heuilhe al lido roman. Mes en Iona, koulz hag en Iverzon hag en Bro-Skos, e oa ken pell ar veleien diouz Rom ha ken nebeut e pleustrent he misionerien, ken e oa hanter disanav evite he doare da laret an oferen. Red ê laret ive e oa neuze ar Gelted, evel mac’h int breman, tud da heuilh o giz-i, tud da lakat eun tamm eus o spered-i er pez a digemerent digant ar re-all. Mes laromp evit o diskarg e zo bet tostoc’h da Rom, ha divezatoc’h, katoliked-all ha na heuilhent ket piz doare Rom war ar poent-man. Ha gant-se, ar Vozarabed, kristenien hag a veve en Bro-Spagn arok ar 15et kantved, a viras lido d’ê o-unan keit ha ma chomjont dindan domani an Arabed : nao loden a rê a-wejo o beleien eus an hosti zakr.\nSetu eur berradur eus ar pez a lenn d’imp an Tad Gougaud. Plijout a ra d’an oll, mes muioc’h d’an neb a red en e wazio eur banac’h gwad keltiek. Me bepred evit diskoe hen kavan mat, a strak ma daouarn an eil ouz egile herda m’hallan. N’am eus ket c’hoaz achuet, pa glevan unan eus ar chilaouerien o laret a vouez uhel : « Me a c’houl otre\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/128&oldid=150121 »\nKemmoù diwezhañ degaset d'ar bajenn-mañ d'an 6 Meu 2019, da 12:07.


Mell-droad ouezelek - Wikipedia\n(Adkaset eus Mell-droad gouezelek)\nTyrone (e gwenn) enep Kerry (e gwer) e Croke Park, sportva Dublin en Iwerzhon\nTachenn ar vell-droad ouezelek gant he linennoù hag he falioù\nAr vell-droad ouezelek (Peil, Peil Ghaelach pe zoken Caid en iwerzhoneg a zo ur sport a-stroll a vez c'hoariet gant ur vell rond ispisial war un dachenn c'heot etre daou skipailhad 15 c'hoarier (mui eilc'hoarierien).\nAr sport poblekañ an hini eo en Iwerzhon hag e renet gant ar GAA (Kevredigezh Athletek Gouezelek) kevredigezh vrasañ Iwerzhon gant e niver a c'hoarierien hag a ren ivez 3 sport all, en o zouez an hurling a vez c'hoariet war ar memes tachenn.\nDont a ra ar sport-se eus ur seurt mell-droad kozh anvet Caid a veze c'hoariet en Iwerzhon adalek 1537. Nevezaet eo bet ar reolennoù e 1887 hag int chomet heñvel dibae.\nKrogad gourfenn kampionad etre kontelezhioù (All-Ireland Senior Football Championship) eo ar mare dedennusañ e-keñver ar sport evit ul lodenn vras a iwerzhoniz.\n1 Pal ha reolennoù\n2 Skipailhoù e Breizh hag e Frañs\nPal ha reolennoùAozañ\nPal ur c'hrogad a zo merkañ ar muiañ a boentoù.\nAn dachenn a zo ur skouegorneg hag en daou du ez eus ur pal gant peulioù e stumm un H. Seblant a ra evit-se bezañ ur meskaj etre peulioù ar rugbi ha palioù ar mell-droad. Daou zoare a zo evit merkañ poentoù, skeiñ ar vell gant un taol troad pe gant an dorn. Merket e vez 1 poent pa tremen ar vell a-us d'ar pal etre an daou beul ha 3 foent pa ya er bal.\nAr reolennoù simpl a-walc'h a sikour ar skipailh a ya d'an argad. N'eus nemet c'hoarierien a youl-vat hag ur c'hoarier en Iwerzhon ne c'hell c'hoari nemet en ur skipailh en e vuhez. Dre ret eo skipailh e gontelezh orin.\nSkipailhoù e Breizh hag e FrañsAozañ\nDindan levezon Iwerzhoniz ez eus bet krouet un nebeud skipailhoù e Bro-C'hall (Pariz ha kêrioù bras all) hag e Breizh. 10 skipailh zo e Breizh e 2013 ha 9 er peurrest eus Frañs.\nE 2013 ez eus ur gevredigezh a ra war dro aozadur ur c'hampionnad e Breizh Lig Breizhat mell-droad gouezelek.\nDogues Gaéliques Football Club (Sant-Maloù)\nEntente gaélique de Haute-Bretagne (Liverieg)\nGaelic Football Bro-Leon (Brest)\nGwenrann Football Gaélique (Gwenrann)\nGaelic Football Bro Sant-Brieg (Sant Brieg)\nGwened Vannes Football Gaélique (Gwened)\nKerne Football Gaélique (Kemper)\nLorient Gaelic Athletic Club (An Oriant)\nNEC Football Gaélique (Naoned)\nRennes Ar Gwazi Gouez (Roazhon)\nMell ar vell-droad ouezelek\nC'hoarier o klask merkañ ur pal 1 poent pe 3 foent\nSkipailh Galiza enep Breizh (Narón, 20/07/2012)\nBreizh ha Galiza, en Emvod ar Gelted (An Oriant, 2013)\nKevre Galizat Mell-droad Ouezelek\n(fr) (en) Ul lodenn eus ar pennad-mañ zo troet diwar ar pennad anvet "Gaelic football" er wikipedia e saozneg ha galleg.\nAdtapet diwar « https://br.wikipedia.org/w/index.php?title=Mell-droad_ouezelek&oldid=1836709 »\nDernière modification le 21 Mae 2019, à 10:09\nKemmoù diwezhañ degaset d'ar bajenn-mañ d'an 21 Mae 2019, da 10:09.


Emgann Kergidu/Pennad 22 - Wikimammenn\nEmgann Kergidu/Pennad 22\nSalaun / Derrien, 1902 (p. 214-235)\n◄ Trefalegen e Lanhouarne Tour Berven Taole. — Paolik ar Sann ►\nEIL PENNAD VARN-UGENT\nEun dervez hag eun nozvez a ioa edomp e koat Kermenguy eb ober netra nemed diskuiza ha pura hon armou. An Aoutrou de Kerbalanek a iea hag a deue enn hon touez, tenval he benn. Ne lavare ger ha ne gouiemp ket petra a ioa o tieza he spered, mez anat oa d’eomp ne d-ea ket an traou hervez he c’hiz. Nec’het oamp hon-unan o velet hor mestr glac’haret hag ankeniet. Etrezomp e kaozeemp, ha c’hoant hor boa da c’houlen petra a rea kement a nec’hamant d’ezhan ; mez hini ne grede goulen. Oll e kave d’eomp e sonje enn dud a ioa marvet e Kergidu, ha, mar doa guir an dra-ze, komz d’ezhan a gement-se, oa nevezi he boan hag he c’hlachar.\nAvechou, pa veze o vont pe o tont abiou d’eomp, unan-bennag a lavare :\n— Aoutrou de Kerbalanek, peur e skoimp adarre var soudarded Canclaux ? Diskuiz omp breman, ha ne c’houlennomp ket guell eged mont adarre enn hent.\n— Gortozit, goazed, a lavare. Divezatoc’h, me a roio krok d’eoc’h ; breman omp re nebeut a dud.\n— Re nebeut ? Daoust ha Ian Pennors aman n’en deuz-hen ket he-unan diskaret, enn eun nosvez, c’houeac’h soudard varn-ugent var hent braz Lanhouarne ?\n— Ia, Ian Pennors a zo eun den, her gouzout a ran.\n— Ha paotred Landeboc’her, daoust ha n’ho deuz-hi ket ive skubet eur guchenn-all divar douar Breiz-Izel ?\n— Ia, guir eo an dra-ze, eme an Aoutrou de Kerbalanek, en eur huanada.\nHag e tec’he dioc’h ouzomp.\nDaou zervez goude taol Trefalegenn, epad m’edomp o tomma enn dro d’eun tamm tan hor boa alumet, var dro peder heur dioc’h an abardavez, e teuaz en hon touez an Aoutrou de Kerbalanek, atao eun ear nec’het d’ezhan. Evelato, enn dro-man oa anat d’eomp ez ea da ziskarga he galon. Azeza a reaz enn hor c’hichen : pep hini ac’hanomp a droaz out-han, digor hon diouskouarn.\n— Goazed, emez-han, gouzout a rit omp bet tizet e Kergidu hag hor beuz ranket kemeret an teac’h ha dont aman da guzet e mesk al lann, pell dioc’h hon tud. N’edomp ket var c’hed a gement-se, mez, her gouzout a rit, mar d-omp bet trec’het, ne ket e vankche kaloun d’eomp ; nann, a drugare Doue. M’hor beuz ranket tec’het, eo abalamour ma n’oa ket a armou etre hon daouarn evel a zo etre daouarn soudarded Canclaux ; anez, hag e vichent bet pevar ouc’h unan, e vichemp deuet a-benn anezho.\n— Ia, guir kement-se, eme-ni a-unan, rak ni en em gann evit hor relijion, hor roue, hor bro hag hon tud, e leac’h soudarded Canclaux n’int deuet e Breiz-Izel nemed evit lac’ha, laerez hag ober udurerez.\n— Guir a livirit. Me a gave d’ign, gant tud eveldoc’houi, em biche douaret Canclaux hag he zoudarded etre Kastel ha Kergidu ; hag her great em biche ive, ma ne viche ket digouezet varnomp ar Prat gand he ganoliou.\nGoude beza trec’het Canclaux, va mennoz oa mont varzu Brest evit kas euz ar gear vraz-se an divroidi deuet di, hag a laka kement a spount da reded dre ar vro gant ho lezennou dizoue hag ho c’hrizder. Mez, evit ober kement-se, evit beza treac’h da gear Vrest, evidomp da gaout enn-hi meur a hini a du ganeomp, e rankemp beza kals tud, rak anat eo d’eoc’h ne ket eaz mont enn eur gear var soudarded hag a zo mogeriou huel a dro-var-dro d’ezho. Abalamour da-ze em boa lakeat kemenn d’an oll dud a galoun a vro Leon, hag euz a Gerne zoken, dont d’hor c’haout da vourk Berven. Varc’hoaz hag antronoz, e tleont en em gaout. Dont a dle tud a Blouneour-Menez, a Gommana, a Blouziri, euz au Dre-Nevez, euz ar Merzer, a Vimilliau, a Lambaol, a Viniventer, a Vodiliz, hag euz a veur a leac’h-all. Dont a dle zoken euz ar Fouillez, euz a Vrasparts hag euz ar parresiou-all euz ar vro-ze. Evel a velit, kals tud e tliemp beza evit bale varzu Brest, hep kounta ar re hor biche kavet enn hent en eur vont.\nSiouaz, ne ket deuet an taol da vad ganeomp.\nEr brezel, e ranker sonjal e pep tra, er c’holl kerkouls hag er gounid, ha beza e tu da harpa ouc’h ar c’holl kerkouls ha da lakaat ar gounid da veza talvouduz. Mar kollit, klaskit ho tro da dec’het heb beza re dizet ; mar gounezit, it araok ha flastrit muia ma c’helfot hoc’h enebour.\nAn dra-ze am beuz great, hag, evidoun da veza glac’haret braz da veza kollet e Kergidu, e c’hellan lavaret em beuz tennet va zud a-zindan ar beac’h, guella ma c’hellet hen ober.\n— Oh ! Aoutrou de Kerbalanek, piou a glemm ac’hanoc’h ? Poan a rit d’eomp o komz er c’hiz-se.\n— Ne ket abalamour d’eoc’houi eo e komzan evel-hen, rak me hoc’h anavez mad.\n— Ma ne ket abalamour d’eomp-ni eo, eo da viana abalamour d’hor mignouned a zo maro enn emgann.\n— Ne ket ken nebeut. Selaouit.\n- Eo, eo. Breman e c’houzomp perak oc’h ker glac’haret, ha ne gredac’h ket her lavaret aeomp.\n— Selaouit ac’hanoun, a lavaran d’eoc’h, ha bremaik e velfot ne ket guir ar pez a zonjit.\n— Lavarit d’eomp-ta neuze ma klevimp.\n— Mad, selaouit. Lavaret em beuz d’eoc’h e tle dont d’hor c’haout da Verven, tud euz a gostez Menez-Are evit mont var gear Vrest.\n— Ia, an dra-ze oc’h euz lavaret ; ha goude ?\n— Ma teu an dud keiz-se var eeun betek Berven, hep kaout kelou ebed, e kouezint etre daouarn ar republikaned, rak n’emaint ket var c’hed da gaout, e Berven, soudarded Canclaux.\n— D’eomp d’ho diambrouk, ha, mar d-emaint avoualac’h hag armet mad, e tistroimp gant-ho enn dro da lakaat Canclaux da baea ker an drouk en deuz great d’eomp e Kergidu.\n— C’houi a zo eaz d’eoc’h lavaret, va zud paour ; c’houi ne c’houlennit nemed emgann. Mez me, ho mestr, a rank sellet a-bell ha diouall a bep tu ; me a rank beza atao var evez, rak, dirag Doue, me a zo karget ac’hanoc’h, hag e vezo red dign renta kount d’ezhan euz ho puez, mar ho lakaan, dre va fazi, var var d’he c’holl.\n— Bezet dinec’h var gement-se. Ni hoc’h anavez mad, hag hor fizianz a zo ennoc’h.\n— Mad, neuze, selaouit ac’hanoun, ha sentit ouzign. Enn derc’hent deac’h n’oa soudarded nemed e Berven, e Guitevede hag e Sant-Nouga ; mez abaoue, ha n’int-hi ket eat dounnoc’h er vro ? Ha n’euz ket breman anezho e Plouvorn, e Guikourvest, e Guikar, e Bodiliz, ha zoken marteze e Landivicho ? Hini ac’hanomp n’her goar, hag ar re a zigas bevanz d’eomp, ne c’houzont ket ken nebeut, her goulenn em beuz great digant-ho. Penaoz ive-ta e c’helfemp-ni mont da ziambrouk paotred Menez-Are, a zo erru d’hor c’haout ? Bep kammed a raimp emaomp e riskl da goueza e mesk eur strollad republikaned.\n— Koulskoude n’omp ket evit lezer hor breudeur da goueza etre paoiou bleizi ker kriz ha soudarded Canclaux.\n— Ne ket hennez eo ive va mennoz, hag an dra-ze eo a lakea tenval va fenn.\n— Red eo, kousto pe gousto, da unan-bennag ac’hanomp daou pe dri ma ranker, mont a-dreuz ar vro, dre an hentchou distro, da lavaret d’an dud kalounek-se, e pe zoare stad eman an traou ganeomp.\nO klevet ac’hanomp o komz er c’hiz-se, an Aoutrou de Kerbalanek a reaz eur mousc’hoarz, hag a lavaraz :\n— Fouge e zo enn-oun o klevet ac’hanoc’h hag o velet ac’hanoc’h ker kalounek. Bennoz Doue d’eoc’h ! — Bremaik e lavaren d’eoc’h e tlie an hini a ra brezel beza var evez a bep tra, var ar c’holl kerkouls ha var ar gounid : setu ive ar pez am beuz great. En eur gas tud da gostez Menez-Are, em beuz lavaret d’ezho evelhen ; araok ma viot distro euz ar Menez d’an Arvor, ni hon devezo bet eur stokad ouc’h Canclaux hag he zoudarded ; me gred e teuimp a-benn anezhan. Mad, neuze, ma vezomp ar mistri, e vezo var bek tour Berven, a zo var an huel, a veler a bell hag a bep tu, eur banniel pe eun drapo guenn-kann o nijal laouen gand an avel ; ha mar kollomp, el leac’h eur banniel guenn, eur riblennad lian du ne vezo ken, evit dougen kaon d’ar re a vezo maro. Evel a velit, e sonjen er c’holl kerkouls hag er gounid.\n— Ia, guelet a reomp hon deus eur mestr hag a zo he lagad e pep leac’h, a c’hoar diouall ouc’h an drouk hag a gemer poan gand he dud.\n— Mad, ha ne ket guelloc’h d’eomp lakaat eur banniel du var bek tour Berven eged ne d’eo mont betek enn-ho da lavaret da baotred ar Menez mont d’ar gear, rak tizet omp bet e Kergidu.\n— Koulskoude, Aoutrou de Kerbalanek, ma viche eat unan-bennag ac’hanomp betek enn-ho, enn diviche gellet komz out-ho ha lavaret d’ezho n’omp ket digalounekeat ha ne c’houlennomp ket guell eged en em ganna adarre ouc’h Canclaux.\n— Guir eo an dra-ze ; mez nebeut a dud omp, ha dre aman e c’heller kaout izoum ac’hanomp-oll. Hag ouc’hpenn-ze, ha n’oc’h euz-hu ket sonjet enn dra-man : Euz a bep tu e tle dont tud d’hor c’haout : red e ve ive-ta kas d’an nebeuta dek den e kevridi evit lakaat unan epken var bep hent, ha c’hoaz marteze n’en em gavo ket var an hent mad.\n— Ar virionez a livirit adarre, Aoutrou. Paotred ar Menez, e leac’h dont dre an hent braz, a c’hell kemeret an hentchou a-dreuz, ha ped hent-treuz n’euz ket ac’halenn da Landivicho ?\n— E leac’h ma lakeomp hor riblennad lian-du var bek tour Berven, hervez m’omp en em glevet, e c’hello beza guelet a bell hag a bep tu, hag er c’hiz-se e lakaio an oll da veza var evez.\n— Mad ar pez a livirit, Aoutrou. Ni a ia da staga ar riblennad lian-du var bek tour Berven ; guelloc’h e viche bet ganeomp, e guirionez, staga banniel guenn hor roue.\n— Komz a rit evel tud a galoun, mez ne gomzit ket avad evel tud a benn. Kaout a ra d’eoc’h e c’helfot sevel e tour Berven ken eaz ha m’her lavarit ? Daoust ha ne c’houzoc’h ket eo bourk Berven leun a zoudarded ?\n— Sell, ia, Aoutrou, guir a livirit adarre.\n— Lezit ac’hanoun da gomz d’eoc’h ha sentit ouzign.\n— Lavarit, Aoutrou ; ni a vezo sentuz.\n— Mad, ar riblennad lian-du am beuz da staga ; mar d’eo hirr, ne ket pounner. Ne ket red dek den evit he dougen : unan epken a zo avoualac’h.\n— Nann, nann ; ne ket avoualac’h unan epken ; ha mar kouez beac’h var-n-ezhan ?\n— Selaoui-ta ac’hanoun ; c’houi ne zelaouit nemed mouez ho kaloun. Me a c’hoar ervad n’em meuz nemed lavaret d’eoc’h : Paotred, eomp araok, baleomp var soudarded Canclaux, ha pep hini ac’hanoc’h, sounn he benn, tan enn he lagad, a grogo enn he fuzil hag a valeo ganen. Mez ne ket an dra-ze am beuz c’hoant da ober, rak ne c’hellan ket hen ober, siouaz ! Ar pez am beuz c’hoant da ober, ar pez a rankan zoken da ober, eo kas unan ac’hanoc’h da ober ar grevidi. Souezet oc’h, a velan, rak trei ha distrei a rit en eur zellet an eil ouc’h egile.\n— Souezet omp eun tamm, evit guir, rak eun den epken a c’hell beza lazet buan avoualac’h. Kasit daou da viana.\n— Kas daou ! Petra eo daou zen a enep ar vandenn soudarded a zo e Berven ? N’int ket kals a dra ; mez evelato, ma vez lazet an hini a zougo an tamm lian-du, petra refot ?\n— Ma vez lazet hennez, ne vezo staget netra ouc’h bek tour Berven, anat eo, rak ar republikaned a zalc’ho gant-ho va banniel du ; mez ma vez lazet hennez, egile a viche lazet ive ker buan, sklear eo, rak beza e vezint an eil gand egile, hag, e leac’h unan, daou zen paour eo a vezo maro. Ha mad eo kas daou zen d’ar maro pa’z eo avoualac’h unan, re zoken ?\n— Nann, guir a livirit.\n— Mad, setu aman petra ez an da ober. Da unan ac’hanoc’h ez an da rei ar riblennad lian-du ; evel eur gouriz hel lakaio enn dro d’he groaz-lez. Pa vezo savet e bek tour Berven, hel lammo kuit hag e stago anez-hi eno, guella ma c’hello, evit beza guelet a bell hag a bep tu.\n— Mad avoualac’h eo ar pez a livirit, Aoutrou. Me eo a ielo da Verven, eme an oll a-unan.\n— Mar d-a kement hini a c’houlen mont, ez efot-oll, eme an Aoutrou de Kerbalanek enn eur vousc’hoarzin, rak vad a rea d’he galoun guelet n’o doa ket he dud kollet fizianz enn-han, evit-han da veza kollet e Kerguidu.\nAn oll a dosteaz ouc’h an Aoutrou de Kerbalanek oc’h en em horta an eil egile ; oll o doa c’hoant da vont da riskla ho buez var bek tour Berven.\nO klevet kement-se, unan-bennag a lavaraz :\n— Pa’z eo guir o deuz c’hoant an oll da vont, tennomp plouz-berr, hag an hini en devezo ar blouzenn verra pe irra, hervez ma vezimp en em glevet araok, hennez a ielo enn hent.\n— Nann, eme an Aoutrou de Kerbalanek, ne fell ket d’ign ez afe an traou er c’hiz-se. Ar plouz-berr a zo evel an tenna da zort, dall put, a c’hell lakaat eun den kamm el leac’h ma tlefe beza eun den lijer, hag unan bian el leac’h ma viche red kaout unan braz. Diskouez oc’h euz great d’ign bete vreman hoc’h euz fizianz enn-oun.\n— Ia, ia, hag hor bezo atao.\n— Neuze, lezit ac’hanoun da ober va bolontez, kredit mad e rign guella ma c’hellign, ep lavaret e tal muioc’h an eil ac’hanoc’h evit egile, rak oll oc’h tud a galoun.\n— Alo ! grit ar pez a gerfot ; ar pez a reot a vezo great mad. Hini ac’hanomp ne gavo abek er pez ho pezo great. Hanvit ho ten.\n— Mad, Ian Pennors eo am beuz choant a iafe da staga va riblennad lian-du var bek tour Berven.\nO klevet va hano, red eo d’ign hen anzao ouzoc’h, ez eaz fouge enn-oun. D’ar mareou-ze me a ioa iaouank, hag e koat Kermenguy, gand an Aoutrou de Kerbalanek, oa tud kosoc’h eged oun-me ha startoc’h an tamm anezho ive ; ha koulskoude, enn ho zouez-oll, me eo a ioa dibabet evit sevel var bek tour Berven.\nN’em boue ket kals a amzer da chom d’en em fougeal ; an Aoutrou de Kerbalanek a zistroaz ouzign hag a lavaraz d’ign :\n— Ian, ha mont a ri a galoun vad da staga ar riblennad lian-du-man ouc’h bek tour Berven ?\n— Ha var var a ze e c’hellit beza, Aoutrou de Kerbalanek ?\n— Gouzout a ran, Ian, emez-han d’ign adarre, ec’h euz great traou burzuduz enn derveziou tremenet ; mez goasoc’h, a gaf d’ign, eo ar pez ec’h euz da ober enn noz da zont eget kement tra ec’h euz great betek hen.\n— Doue hag ar Verc’hez o deuz va diouallet ; va diouall a raint adarre, fizianz am beuz enn-ho. Roit d’ign ho kourc’hemennou, ar pez a leverfot a vezo great araok varc’hoaz vintin, pe Ian Pennors a vezo eat da varadoz an Aoutrou Doue.\n— Doue hag ar Verc’hez a ziouallo ac’hanot, Ian, her c’hredi a ran ; mez red e vezo did ive lakaat da oll-skiant da c’hoari.\n— Bezit dinec’h, mestr ; Ian Pennors n’en devezo ket a c’hoant kousket fenoz.\n— Arabad en defe ken neubeut. Setu aman petra e pezo da ober. E-berr, pa vezo erru an abardavez-noz, e vezo lakeat d’id, egiz eur gouriz, ar riblennad lian-du enn dro da kroaz-lez, evit miret na vezo guelet gand den. Er c’hiz-se, hag e vez guelet var an hent, ne vezo ket taolet evez ebet ouzid, ha ne vezi ket anavezet.\n— Petra, eme-ve, ne d-aio ket va fuzil ganen ?\n— Da ober petra, da fuzil ?\n— Da ober petra e vez roet he fuzil da eun den a vrezel ?\n— Neuze evelse, ma vezez guelet var an hent gand soudarded Canclaux, eman great ganez.\n— Marteze... Var hent Lanhouarne euz chomet meur a hini, ha me a zo aman.\n— C’hoant ec’h euz-ta da gas da fuzil ganez ?\n— Ia, ha c’hoant braz. Ma n’am beuz ket anezhi zoken, e vezo du va fenn en eur vont varzu Berven.\n— Mad, lezet e vezo da vont ganez.\n— Bennoz Doue d’eoc’h, Aoutrou de Kerbalanek. Lavarit d’ign breman, pa gerfot, ar pez am bezo da ober. Ian Pennors, gand he fuzil, a ielo varzu Berven kel laouen evel ma’z ea varlene da bardoun Lochrist.\n— Pa vezi kempennet ganeomp-ni er c’hiz-se, ar riblennad lian-du oc’h ober gouriz d’id, ez i varzu Berven dre ar c’hoajou, dre al lanneier hag ar parkeier, a-hed ar c’hleuziou, eur park pe zaou dioc’h an hent braz. Dre ma’z i e selaoui, ha, keit ha ma ne glevi netra dre an hentchou nag adreuz an douarou, e c’helli bale dinec’h. Ne ket red lavaret d’id, mar klevez trouz a gleiz, e ranki trei a zeou, ha ma rankez chom a-za tammou, e chomi. An traou-man a ri dioc’h ar pez a c’hoarvezo ganez.\n— Ar pez a livirit a vezo great, Aoutrou de Kerbalanek, ha skouarn ar c’had ne d’eo bet jamez tanooc’h eget na vezo va skouarn-me fenoz.\n— Goasa ma vezo, eo p’en em gavi e bourk Berven. Penaoz treuzi an hent braz evit mont da gaout an iliz ? Penaoz mont enn iliz ? Penaoz sevel enn tour ? Setu a-ze, Ian Pennors, kudennou diez da zibuna, ha ne c’helli ho dibuna nemed pa vezi var al leac’h. Araok treuzi an hent braz, kea var bennou da zaoulin, sao da galoun varzu Doue, en em erbed ouc’h an Itroun-Varia, ha ma kavez brao da dro, bale araok.\nDeuet eo an abardavez ; red eo mont enn hent. Ar re-all o doa an ear glac’haret ; evidoun-me, me lavar d’eoc’h ar virionez, a ioa ken dinec’h va c’haloun o vont kuit, ha m’oa skanv va gar o lammet dreist ar c’hleuz kenta a gafchon diraz-oun. Ar pez en doa lavaret d’ign an Aoutrou de Kerbalanek, a riz penn-da-benn. Mont a riz a-dreuz an douarou, selaou a rean eur veach an amzer ; mez ne gleviz netra, ne veliz den, hag en em gaout a riz treuz eur park epken dioc’h tiez bourk Berven.\nAraok mont larkoc’h ec’h en em daoliz var bennou va daoulin hag e pediz Doue hag ar Verc’hez c’houeka ma c’helljon. Goude-ze e saviz em za, hag en em lakiz da velet ha karget mad oa va fuzil, ha chomet oa stard avoualac’h, evit ober eur c’haloupadenn, va gouriz lian-du.\nIa, pep tra e ioa mad ; neuze e riz sin ar groaz, hag e teuiz betek ar c’hleuz a sko var an hent braz, d’ar c’huz-heol, varzu Lanhouarne, el leac’h m’eman breman ar Post.\nSevel a riz ouc’h ar c’hleuz, gourvez a riz var he c’horre, astenn a riz va gouzouk evit taoler eun taol-lagad a bep tu var an hent braz.\nNe velen den nag o tont nag o vont : klevet kaozeal a rean a-vad er penn-all euz ar bourk ; e ti Bielon e kave d’ign e oa.\nChom a riz eur pennad er c’hiz-se da c’houzout penaoz tenna ar brava va fleg evit mont betek an iliz.\nMeur a veach oan bet mennet da vont betek enn-hi en eur redadenn, mez trouz am biche great, ha klevet e vichen bet.\nSevel a riz goustadik var ar c’hleuz, diskenn a riz goustadikoc’h c’hoaz. ha setu me var an hent braz. Tenval oa an noz, ha n’oa ket eaz guelet a-bell. Evelato e kaviz guelloc’h treuzi dioc’h-tu, var eeun, an hent bras, ha mont a-hed an tiez penn-da-benn, e tu ar c’hresteiz, betek ar vered.\nMont a rean er c’hiz-se varzu an iliz, ha, pa gleven an avel o sourral krenvoc’h, pe eur griadenn skiltrusoc’h o tont euz a di Bielon, e chomen a za, ec’h en em eeunen sounn ouc’h an ti evel pa vichen bet eur mean benerez lakeat er voger gand ar mansouner.\nAn avel a zourre dreist kein an tiez, ar republikaned a iouc’he er penn-all d’ar bourk, ha me a iea atao. En em gavet oan e penn an ti diveza ; n’oa, etre ar vered ha me, nemed hent braz Landivicho ; mez penaoz treuzi an hent-se hep beza guelet ? n’edon ket daou-ugent paz dioc’h an tiez m’oa kement a drouz enn-ho !...\nNe ouzoun ket kals penaoz a riz ; ar pez a zo guir, eo enn eun taol edon enn tu-all. Va c’haloun a zizammaz eun tamm, rak edon harp ouc’h ar vered, sellet a c’hellen enn-hi ha ne velen ha ne gleven den enn dro d’an iliz.\n— Itron-Varia Berven, eme-ve, me ho trugareka a greiz va c’haloun.\nKaout a rea d’ign oan deuet a-benn euz va c’hrevidi. Me grede n’em boa ken da ober nemed sevel var bek an tour, staga va riblennad lian-du, dont d’an traon ha mont da lavaret d’an Aoutrou de Kerbalanek oa great, ha great mad, ar pez en doa gourc’hemennet. Abalamour da ze e lammiz skanv er vered, hag ez iz var eeun da gaout an or a zo e tu ar c’hresteiz d’an iliz. Serret oa... E peleac’h edo an alc’houez ? N’oan ket evit mont d’her c’hlask dre an tiez, anat oa, rak an tiez a ioa leun a zoudarded. Koulskoude oa red d’ign mont enn iliz evit gellout pignat enn tour. Petra da ober-ta ? Trei a riz va c’hein ouc’h an or, harpa a riz va daou zourn var bennou va glin, hag, er c’hiz-se, daoubleget, ec’h en em lakiz da horta ken na oan skuiz. Mez kaer em boa horta an or, ne zigore ket.\nRed oa d’ign klask eun digor-all. Trei a riz da zellet ouc’h an iliz, hag e veliz, torret ar guer varnez-han, ar prenestr a zo d’ar zao-heol d’an or. Kavet oa va c’hrog ganen, a gave d’ign. Mez siouaz ! n’oan ket evit tizout betek enn-han ! Enn dro-man avad ne jomiz ket d’en em skuiza ; guelet a riz oa red d’ign eur skeulik vian pe eur c’hravaz da nebeuta evit gellout mont enn iliz dre ar prenestr.\nO velet ne deue den var va zro, ec’h hardisean, hag, oc’h en em hardisaat, e teue va skiant da sklerraat. Dre-ze, ne ket enn tiez tosta ez iz da glask va skeul, rak enn tiez-se e c’helle beza soudarded ; mont a riz er meaz euz ar bourk, var hent Guitevede da Gervinojenn, el leac’h ma kaviz eun tammik skeul, dalc’het a-ispill, azindan toen zoul kraou ar zaout, gand daou beul koat sanket er voger. He distaga a riz buan, ha dont a riz gant-hi d’ar red da gaout an iliz.\nNe ouen ket pell evit he lakaat dirak ar prenestr torret ar guer varnez-han, ha sevel enn-hi evit mont enn iliz. Edon a c’haoliad var ar voger o vont da ober eul lamm enn diabarz, pa zonjiz oan ginaouek o lezer va skeul er meaz, rak, ouc’hpenn ma rankchen he c’haout evit dont adarre kuit, e tiskouesche c’hoaz d’an nep a deuche da zellet, oa eat unan-bennag dre eno. Sacha a riz anez-hi ganen, ha me enn iliz Itron-Varia Berven.\nSaotret oa bet an iliz gand ar republikaned, me gred ; n’euz forz, mont a riz evelato var bennou va daoulin, hag eur beden galounek a gasiz d’ar Verc’hez evit he zrugarekaat ha goulen digant-hi an nerz hag ar skiant am boa izoum evit dont a-benn euz va zaol.\nAnaout mad a rean iliz Berven, meur a veach oan bet enn-hi ; n’oa ket ive-ta diez d’ign kaout dor an tour. Mont a riz var eeun varzu enn-hi. Siouaz ! serret oa... Alc’houezet oa zoken. Hag e peleac’h e kavign-me an alc’houez ? E neb leac’h, hep mar ebed, rak beza e tle beza etre daouarn ar zoudarded, ha me ne gaven ket iac’huz evidoun, enn noz-man da viana, mont d’her goulen pe d’hen tenna digant-ho. Koulskoude e ranken pignat enn tour, n’euz ket da lavaret eno. Terri pe divarc’ha an or a rankan da ober-ta neuze. N’em boa ket gellet terri dor an iliz, kaer am boa bet en em dorta out-hi ; diesoc’h oa d’ign c’hoaz terri dor an tour, rak hou-man a zo eun or vian, dero teo oc’h ober anezhi, ha ne blege ket ar plench enn-hi. Esa a riz he divarc’ha en eur lakaat va dourn deou a-zindan-hi ha va dourn kleiz d’an neac’h. Enn aner ec’h en em skuizen, rak an or a ioa kloz ha ne finve tam ganen.\nNeuze ez eaz diez va fenn ; sevel a ranken da vek an tour, an Aoutrou de Kerbalanek en doa her gourc’hemennet d’ign, ha n’oan ket evit mont ebarz ! Guelloc’h izign eged nerz, hoc’h euz klevet meur a veach. Dont a reaz em penn e c’helchen kaout dre an iliz eur varrenn houarn pe eun dra-all bennag hag a zikourche ac’hanoun da zivarc’ha an or. Perak, penaoz hag e peleac’h e kafchen an dra-ze, ne gouien ket. Evelato, ar republikaned a ioa bet enn iliz meur a veach, hag a c’helle beza ankounac’heat enn-hi meur a venvek. En em lakaat a riz da glask.\nDiou veach em boa great tro an iliz, furchet em boa pep kougn ha ne gaven netra. Edon nec’het, nec’het meurbed, hag ar c’houezen a ioa pizennet var va zal... Soudarded Canclaux a c’helle koueza varn-oun enn iliz ; ha penaoz stourm out-ho va-unan, ha penaoz tec’het enn ho raok ?\nAn dud a ra avechou traou ha ne c’houzont ket perak e reont anez-ho. Me a deuaz, evel en eur huvreal, adarre da gaout dor an tour. Eun dra-bennag a lavare d’ign e kafchen an or digor. Doue hag ar Verc’hez, anat eo, a sklerijenne va skiant hag a roe nerz d’am c’haloun. En eur vont a-biou, n’oun dare perak, e tigoriz eur gofesion goz a ioa etre an or-dal ha dor an tour. Digeri a riz anezhi atao eb gouzout kals perak ; en em lakaat a riz da furcha anezhi, ha da baoata gand va daou zourn kement kougn a ioa enn-hi. Enn eun taol, burzud ! e kouezaz va dourn var eur bern alc’houeziou a ioa kuzet a-zindan ar skaoun ma vez ar belek azezet varnezhi.\n— Sell-ta, eme-ve, setu aman e tal an or, an alc’houez ez ean da glask dre bevar c’horn an iliz.\nAr sakrist, me gred, en doa gellet kuzet eno an alc’houeziou evit miret ouc’h soudarded Canclaux da zevel enn tour. — Ne ket eun alc’houez epken em boa kavet, pevar a ioa. Pehini oa an hini mad.\nNe vezign ket pell, eme-ve ouzign va-unan. N’em beuz nemed ho esa, an eil varlerc’h egile, hag e velign pehini anezho a zibrenno an or.\nAn alc’houez kenta a reaz kazek, ne d’ea na ne deue ; a-veac’h zoken ma’z ea er potaill. An eil a reaz ive tro venn, ha setu va enkrez o tont enn dro.\nC’hoarzin a rit marteze ouc’h va c’hlevet, iaouankiz an amzer-man ; mez me garfe ho kuelet enn eun iliz, e kreiz an noz, eb gellout tec’het, enn dro d’eoc’h a bep tu soudarded n’o deuz ken c’hoant nemed d’ho laza. Brao eo kaozeal pa vezer pell, mez ne ket brao beza er stad m’edon-me enn nozvez nec’huz-se.\nDoue en deuz krouet peb den hervez m’en deuz bet c’hoant, me gred. Roet en deuz da bep hini he skiant hag he benn ; mad, da Ian Pennors en deuz roet eur penn kalet, ne zigalouneka jamez. Enn he greiz euz lakeat eur galoun atao leun a fizianz enn he Grouer hag enn he vadelez.\nP’edon krog enn trede alc’houez, e liviriz adarre ouzign va-unan :\nIan Pennors, aman ez ez da c’hoari da vuez. Mar gellez mont enn tour, e teui a-benn euz da daol, hag e c’helli distrei da goajou Kermenguy ; mez ma ne c’hellez ket, eman great ganez, rak ne d-i ket kuit ac’halenn kerkouls marc’had ha ma’z out deuet. Hag evelse dalc’h mad.\nMe a zo pell o kounta an traou-man d’eoc’h. P’edon etre unnek heur hag hanter-noz, va-unan, e tal tour Berven, pevar alc’houez, daou fall anezho, etre va daouarn, ez ea buannoc’h ar sonjou dre va fenn, hag e teue tammou enkrez d’ign, hag e krene va izili, red eo hen anzao. Kaout a reot glabouserien ha n’o deuz bet jamez aoun, var ho meno ; ar re-ze a zo gaouiaded. Me am beuz klevet tennou fuzil, tennou kanol ; me am beuz klevet ar boulejou o sutal dreist va fenn hag abiou d’ign, ha n’em beuz ket tec’het. Ma’m beuz great eur skrijadenn bennag, n’em beuz ket krenet. Mad, koulskoude enn iliz Berven, me am beuz bet eun tamm enkrez, eun tamm aoun pa ne gaven ket an alc’houez a zigore an tour.\nPevar alc’houez-ta a ioa stag ouc’h ar memez korden ; daou anezho a ioa fall...\n— Alo, Ian, emeve, daoust ha te jomfe nec’het ? Daoust ha koll a ri fizianz e Doue hag er Verc’hez ? Aman e ranker neun pe veuzi ; esa eun alc’houez-all c’hoaz da velet, ha goude-ze e ri ar pez a c’helli.\nKemeret a riz va zrede alc’houez, hel lakaat a riz enn or..., mont a reaz er potaill evel pa viche teuzet diout-han. Va c’haloun a laouennaaz, hag, a gaf d’ign, a ledannaaz em c’hreiz. Deuet oa an taol ganen da vad... Trei a riz va alc’houez ; ar gleizenn a deuaz ganen, evel eun dudi, var he c’hiz en eur vigourrat evelato kement, ma krozaz an iliz evel pa viche laosket enn-hi eun tenn fuzil. Ne daoliz ket a evez ouc’h kement-se, re a fouge a ioa enn-oun. Digeri a riz ; an or, en eur drei var he muduren, a c’hrigonsaz kement, ma rea muioc’h a drouz c’hoaz eged guigour an alc’houez. Ne daoliz ket muioc’h a evez ouc’h grigonz ar vudurenn eged n’am boa great ouc’h guigour ar gleizenn. Mont a riz var eeun enn tour.\nSavet oan daouzek pe drizek delezenn pa liviriz ouzign va-unan :\n— Ian Pennors, eun dra zot ec’h euz great : lezet ec’h euz an alc’houesiou e dor an tour, ha, ma teu unan-bennag enn iliz, n’en devezo nemed rei eun taol alc’houez hag emaoud paket er zac’h. Dre be hent ez i kuit ?\nDiskenn a riz d’an traon, tenna a riz an alc’houez euz an or ; potaill an tour ne d’ea ket dioc’h an daou du, hag evelse n’oan ket evit prenna an tour varn-oun. Kas a riz an alc’houesiou ganen.\nEdon o kuzet anezho e kampr an holorach, pa gleviz tud o krial hag o reded dre an iliz evel tud kounnaret.\n— Daoust ha klevet e ven bet, eme-ve ?\nHag e teuaz da zonj d’ign e guigour ar gleizenn hag e grigonz ar vudurenn.\nAnat oa d’ign oan dizoloet hag edo ar c’hlask var va lerc’h ; n’oa ket brao an traou ganen.\nHag e guirionez, beza enn eun tour, n’euz nemed eur skalier enn-han, hag eur vandenn soudarded var ho lerc’h, ha n’euz ket eno peadra da lakaat meur a hini da goll ho fenn ?\nLavaret em beuz d’eoc’h ne ouzoun ket penaoz oun great gand Doue, biskoaz n’em beuz kollet fizianz penn-da-benn. Sevel a riz buanna ma c’helliz d’ar garidou gand ar zonj da zevel var eeun var bek an tour, ma’m biche amzer, evit staga va riblennad lian du, ha da vervel goude, ma viche red.\nEdon er garidou, hag e kleven, dre c’hinou ar skalier, ar zoudarded o tont d’an neac’h. Ne deuent ket re vuan, a gave dign ; n’o doa ket-ta neuze kavet an tres ac’hanoun. Guell a-ze !\nE Berven, a c’hoar an oll, e saver euz ar garidou da vek an tour dre an diabarz. Va mennoz kenta oa pignat d’an neac’h, ha chom eno neuze speg ouc’h ar mein benerez, ken na viche eat ar zoudarded kuit, evel ma speg an askell-groc’henn ouc’h eur voger pa deu enn eun ti-bennag. Araok skrimpa evelato, e teuiz c’hoaz da zelaou e ginou ar skalier ha dont a reat var va lerc’h. Siouaz ! trouz a gleven atao, hag ouc’hpenn, guelet a riz eul luc’hedenn hag a deue euz an traon.\n— Goulou a zo-ta, eme-ve, gand ar zoudarded ? Neuze ne vezo ket diez d’ezho guelet ac’hanoun e neac’h an tour : ha mar guelont ac’hanoun, ne vezo ket diez d’ezho va diskar d’an traon gand eun tenn fuzil. Hogen Ian Pennors n’en deuz ket a c’hoant da veza diskaret euz a vek tour Berven evel ma tiskar ar chaseer ar vran louet euz a vek ar vezen fao.\nPetra da ober ? N’em boa ket amzer da zonjal kals. Sellet a riz enn dro d’ign, hag e veliz, berniet ouc’h eur voger a ra diou lodenn euz an tour, er garidou, eur bern kerdign koz. Ar c’hleier a ioa eat gand ar republikaned da ober kanoliou, hag ar c’herdign oet stag out-ho evit ho zeni, a ioa lezet er garidou. En em zila a riz a-zindan-ho da guzet.\nA veac’h oan eat a-zindan ar c’herdign, p’en em gavaz er garidou daou zoudard. Komz a reant an eil ouc’h egile.\n— Ha ne ket beza sot ha diskiant hon digas aman d’an neac’h da glask tud ?\n— Te lavar ; piou a ve sot avoualac’h evit dont da guzet e bek eun tour ?\n— Den ebed. Deomp-ni, enn hor bro, oa lavaret n’oa tud ar vro-man nemed bugale ; n’oa nemed mont enn ho ziez, komz rok out-ho, ha ker buan e viche digaset d’eoc’h da zibri ha da efa leiz kof. N’oa neuze nemed beza rustoc’h, ha mestr an ti en diviche digaset d’eoc’h he arc’hant var an daol ha n’o piche da ober nemed ho c’harga enn ho sac’h.\n— Ia, guir a leverez ; mez tud ar vro-man n’int ket bet diotoc’h eget ar re-all. Evidom-me, a gaf d’ign o deuz zoken betek re a skiant.\n— Ouc’hpenn skiant o deuz. En em ganna a reont ive evel bleizi, ha d’eomp-ni oa lavaret oant ken aounik hag ar merc’hed bian a zu-man.\n— Aounik, paotred Breiz-Izel ? Ken aounik ma n’o deuz aoun rak netra, ha ma’z eont d’an emgann ha d’ar maro kel laouen ha ma’z eamp-ni da efa eur picherad chistr p’edomp er gear.\n— Guir eo an dra-ze. Sell-ta, pe guir e komzez euz a emgann, n’em beuz ket da velet abaoue Kergidu, petra eo deuet da veza da gamaraded, ar re a zo euz da barrez ?\n— Petra int deuet da veza ? Pemp oamp araok Kergidu, ha breman n’omp mui nemed daou.\n— Mad, ni a ioa deuet pevar, ha n’euz lazet nemed unan ac’hanomp. Mez euz ar barrez a gichenn avad oant deuet nao ; eiz a zo bet lazet ; an naved a ioa eat deac’h enn eun ti a-ze e kichen, da esa digeri eun armel, hag en deuz bet eun taol pal divar he benn ken doun, ma velor he empenn dre ar faout ; me gred eo great gant-han ive.\n— Ia, ia, gevier a ioa lavaret d’eomp divar benn tud ar vro-man.\n— Mad, kaer zo, me n’oun ket evit ho c’hlemm. Ma vichent-hi deuet enn hor bro-ni da ober ar pez a reomp-ni dre aman, petra e piche great ?\n— Guir a leverez : me am biche great d’ezho ar pez a reont d’eomp-ni, goasoc’h zoken, me gred.\n— Kredi a ran ac’hanod, rak tud ar vro-man, kaer zo, n’int ket goall dud.\n— Nann, e guirionez ; hag avechou me am beuz truez out-ho o velet petra a reor d’ezho.\n— Evidom-me a gaf d’ign n’eman ket ar guir ganeomp.\n— Me da gred. Selaou, pa’z eo guir n’euz aman nemedomp hon daou, ha ne c’hellomp beza klevet gand den, lez ac’hanoun da lavaret daou c’herik d’id.\n— Lavar hep aoun : gouzout a rez en hor bro oamp amezeien, hag aman omp kamaraded.\n— Mad, me am beuz c’hoant da dec’het, pa gavign va zro, ha da vont d’ar gear. Skuiz oun o velet ober kement-all a fallagriez. Dont a rafez ganen ?\n— Ia, a galoun vad.\n— Mad, neuze klaskomp hon tro pep hini euz he du : an hini a gavo eun dro vad da genta a gemenno d’egile, ha bezomp sioul var gement-man.\n— Evidon-me em beuz mall da vont kuit. Guel, digas ac’hanomp da glask tud e bek eun tour, ha ne ket diskiant an dra-ze ?\n— Hor c’habiten a gred eo tud ar vro-man ken dibenn hag ar piked a ia da guzet ho neiz e beg ar guez.\n— Hor c’habiten, kleo, a zo e ti Bielon oc’h efa guin tomm, hanter anezhan guin-ardant, ha ne oar ket peger ien eo an avel.\n— Ho, hag her gouesfe, daoust ha tenerraat a rafe he galoun ? Selaou, diskennomp ac’halenn, d-eomp d’an traon d’ar goudor ; an avel a zo put e bek tour Berven.\n— Mont d’an traon ? Te a lavar avoualac’h. Gouzout a rez euz lavaret d’eomp furcha mad an tour, ha, mar d-eomp d’an traon dioc’htu, e vezo lavaret n’hor beuz ket great mad hor labour. Sell, aman euz eur bern kerdign, azezomp varnez-ho eur pennad, er goudor, ha goude-ze e tiskennimp.\nHag an daou zoudard da azeza var ar c’herdign m’edon-me kuzet a-zindan-ho.\nMeur a veac’h lann hag a veac’h ieot a zo bet var va c’hein, mez n’euz bet biskoaz ker pounner beac’h. Daou republikan azezet var Ian Pennors ! Evelato n’em boa ket re a zrouk ouc’h an daou zen-man, rak komz mad o doa great etrez-ho euz a Vreiz-Izel. Kaer a ioa, ne greden ket tenna va alan, rak, ouc’hpenn m’oa daou zoudard azezet varn-oun, e kleven c’hoaz re-all o krial er skalier, ha n’oan ket evit harpa ouc’h out-ho oll, hag an Aoutrou de Kerbalanek en doa c’hoant e viche staget ouc’h bek an tour ar riblennad lian-du. Oh ! ma c’houfac’h pegement a gounnar a ioa enn-oun-me ! Ha koulskoude e ranken moustra va c’haloun ha rei peoc’h gand aoun da veza klevet.\nEdon o vont da bifiga, n’oan ket evit harpa ken, rak n’oan ket evit kaout va alan pa gleviz, eur serjant a gredan oa, o krial e genou ar skalier :\n— Ac’hanta, hag unan-bennag oc’h euz kavet dre a-ze ?\nKer buan va daou zoudard a zavaz enn ho za ; unan a ieaz a gleiz hag eun all a zeou, prez varnez-ho, evel pa vichent bet o c’haloupat abaoue m’oant savet d’ar garidou.\n— Nann, dre aman n’euz den ebed. Deuit da velet hag e velfot.\n— Ne d’an ket da, re but eo an avel a-ze ; ho kredi a ran.\n— Ia, c’houi lavar, put eo an avel. Skournet omp, ha koulskoude n’hor beuz great nemed reded, klask ha furcha dre oll abaoue m’omp savet aman.\n— Deuit d’an traon. Enn iliz e rankimp loja fenoz, a lavar hor c’habiten. Eur guele kalet hor bezo eno var an douar, da viana goudorroc’h e vezo eno eged aman.\nAn daou zoudard a ziskennaz gand ho zerjant, ha me a zavaz a-zindan ar bern kerdign.\nItron-Varia Berven, eme-ve o vont var bennou va daoulin, me ho trugareka. Roit nerz d’ign c’hoaz da ober va c’hevridi, ha me a breno d’eoc’h eur piled koar a bevar droatad, kenta ma vezo gellet, e Breiz-Izel, devi eur c’houlaouen dirazoc’h.\nEat oa ar zoudarded kuit, diskennet oant enn iliz. Ho c’hlevet a rean c’hoaz evit guir, mez n’em boa ket a aoun e safchent ken d’ar garidou ; ridet avoualac’h oant bet enn dro genta gand ar riou. Pignat a c’hellen ive-ta dinec’h breman da vek an tour.\nNe ouen ket pell evit hen ober, rak ne ket diez. Staga a riz va riblennad lian du ouc’h bek ar groaz, ha nijal a reaz dioc’h-tu gand an avel. Vad a rea d’am c’haloun sonjal e viche guelet a-bell antronoz hag e virche ouc’h hon tud a gostez Menez-Are da goueza etre daouarn soudarded Canclaux.\nDiskenn a riz d’ar garidou hep sonjal larkoc’h, mez en em gavet eno, ec’h en em lakiz adarre da skrabat va fenn. Savet oan enn tour, edon ebarz ; mez penaoz mont kuit ? An iliz a ioa leun a zoudarded... Ha koulskoude n’oan ket ken nebeut evit chom enn tour... Petra da ober ?\nEdon o klask an tu da dec’het pa gouezaz va daoulagad var ar bern kerdign oan bet kuzet a-zindan-ho.\n— Kavet an dro, eme-ve gand laouenedigez. Tec’het a rign c’hoaz, ha mont a rign da lavaret d’an Aoutrou de Kerbalanek en deuz great mad digas Ian Pennors da Verven da ober goap euz ar republikaned.\nNe ouzoc’h ket petra am boa sonjet ? Setu hen aman : Ar c‘herdign-man, eme-ve, a zo bet evit seni ar c’hleier araok m’oant laeret gant ar Republik. N’em beuz nemed staga ouc’h ar garidou an hini a ioa stag ouc’h bazoulenn ar c’hloc’h da ober kloc’h-galf, hag ez ai betek an traon. N’em bezo nemed kregi enn-ni, mont a-ruz gant-hi, ha goustadik e tiskennign er vered. Goude-ze me a dec’ho evel ma’z oun deuet, dre guz, a-rez an tiez hag ar c’hleuziou.\nNe ouen ket pell evit diroufenna va c’hordenn hag he starda stard ouc’h unan euz guerzidi mean ar garidou. P’am boue skoulmet mad va c’hordenn ha great enn-hi eur c’houlm-par, e lakiz va fuzil enn dro d’am diouskoaz, adren va c’hein. Araok mont er meaz euz an tour, e riz sin ar groaz oc’h en em erbedi adarre ouc’h an Itron-Varia hag ouc’h sant Ian, va faeroun. Goude-ze, leun a fizianz, e krogiz em c’hordenn, ha setu me o tiskenn d’an traon... Dont a rean goustadik, krog mad gand va daou zourn hag ar gordenn etre va divesker. An avel a c’houeze a dreuz-vor hag am c’hase hag am digase euz an hanter-noz d’ar c’hresteiz, hag euz ar c’hreisteiz d’an hanter-noz, en eur steki ac’hanoun en eur vont hag en eur zont ouc’h moger an tour. An dra-ze ne rea netra, tostaat a rean ouc’h an douar.\nEnn eun taol-kount e santiz lost ar gordenn, a ioa eur c’houlm teo enn-han, o rikla a-biou va boutou hag o tont betek pennou va glin. Eat oa ar gordenn enn he hed, ha me sellet d’an douar. Siouaz ! edon c’hoaz da nebeuta pemzek pe ugent troatad ! Chom a riz eur pennad da sonjal ; eur goall lamm am boa da ober... Hag an avel a c’houeze atao, am c’hase hag am digase muioc’h breman eged araok, abalamour m’edon e lost ar gordenn. Taolet ha distaolet e vezen ouc’h an tour ; blounset ha bronduet e veze va c’horf ; ne rean ket a van. Ar zoudarded a ioa skournet bremaik er garidou, ha me, an dour a zirede dioc’h va zal evel pa vichen bet o varrat. Nec’het braz oan.\nN’oan ket evit chom pell er stad-se, rak guelet e c’hellen beza gand an hini a viche eat abiou, hag ouc’hpenn, skuiza a rean ; maro oa dija va daouarn.\n— Alo ! eme-ve, neun pe veuzi, unan a zaou ! Guerc’hez Vari, bezit truez ouzign !\nHa me leuskel ar gordenn ha koueza er vered, dirak an or-dal...\nMarteze oan kouezet d’an douar var va c’hein, marteze ive ar strons a ioa bet kaoz, evidom-me ne ouzoun ket ; ar pez a zo guir da viana eo ez eaz an tenn er meaz va fuzil, a c’houzoc’h er-vad a ioa stag ouc’h va c’hein, enn dro d’an diouskoaz. An tenn a grozaz dre bevar c’horn bourk Berven hag a lakeaz enn eun taol var zao oll soudarded Canclaux. Kaout a rea d’ezho, me gred, edo erru varnez-ho kement goaz a ioa e bro Leon. Ha n’oa nemed Ian Pennors epken o lakaat kement-all a gemmesk.\nAbafet e ouen eur pennadik gand va lamm, mez ne zaleiz ket da zont enn-oun va-unan. Ar Verc’hez Vari, a gaf d’ign, a sklerijennaz ac’hanoun. Araok m’oa digouezet soudard ebed, edon o vont dreist ar skalier er meaz euz ar vered, varzu Guitevede. Kerkent ha m’ouen deuet er meaz, e leac’h kenderc’hel da vont var eeun varzu ar c’hresteiz, e troiz dioc’htu m’oan eat er meaz, a-hed moger ar vered, en eur zoucha va fenn, varzu ar zao-heol. Lammet a riz er park tosta ha chom a riz eno da guzet e-mesk eur vojenn drez. Ar zoudarded a gleven o vont d’ar red dre an hent braz varzu Guitevede, en eur grial, oc’h en em c’hervel an eil egile hag en eur leusker tennou fuzil.\nHa me em c’huz a lavare :\n— Glabousit atao, paotred ar Republik, ma ra vad d’ho kaloun ; devit poultr ar Republik muia ma c’helfot ; Ian Pennors n’eman ket enn tu-ze.\nEvelato, evel a dleit da zonjal, n’edon ket re em eaz. Pa gavaz d’ign oa eat ar zoudarded eur pennad var hent Guitevede, e saviz euz va c’huz hag e lamchon enn hent braz hag hen treuziz d’ar red evit mont, abiou penn ti Bielon adreuz an douarou, varzu koajou Kermenguy, el leac’h m’edo an Aoutrou de Kerbalanek ha va c’hamaraded.\nTreuzet em boa an hent braz, great em boa kant paz enn hent kar a zo e penn ti Bielon, dizammet oa dija va c’haloun, p’en em gaviz penn-ouc’h-penn gand eur vandenn soudarded a deue euz n’oun dare peleac’h. Me gred e teuent da c’houzout petra a ioa a-nevez e Berven gand kement-all a dennou fuzil.\nEnn dro-man n’oan ket evit tec’het. Mont araok pe chom a za, oan paket ; dont var va c’hiz, tec’het a zeou dre ar park e viche tennet varn-oun, hag a gleiz oa eur voger. E penn ar voger-ze e veliz eun draf hag a ioa digor. An draf-se a skoe var leur Bielon ; euz al leur ez ear er porz, n’oa ken digor ; mont a riz dre eno. Mez ar porz a zo eur porz cloz, ha n’oan evit mont er meaz anez-han nemed dre zor an ti a velen digor. Aman n’oa ket da varc’hata, klevet a rean tiridignat armou ar zoudarded a rede var va lerc’h ; mont a riz a benn-herr enn ti.\nEvit kaout kement-all a brez, ne gollen ket va fenn. Gouzout a rean e tlie beza kals soudarded e ti Bielon, rak n’oant ket eat-oll d’am c’hlask-me var hent Guitevede ; kredi a rean ive, evel m’oa ien an amzer, e tlient beza o tomma ouc’h an tan, er penn huela. Abalamour da-ze e troiz krenn varzu ar penn-all, da lost an ti. Mez eno ne velen kuz ebed, ha koulskoude ar zoudarded a ioa var dreuzou an ti. Eun taol lagad a oue avoualac’h d’ign. Ha c’houi a zivino e peleac’h ez iz da guzet ? Er siminal, ia er siminal. Eur pod houarn braz, bet o tomma lichou da ober ar c’houez, marteze ive ar zoudarded o doa great ho zoubenn enn-han, a ioa var an aoled ; lammet a riz var he c’horre ha divar-n-han e c’helliz, en eur groazia va divreac’h, tizout daou gostez ar siminal. En em zibrada a riz a nerz va divreac’h, hag, en eur astenn va divesker a bep tu, e c’helliz sevel huel avoualac’h evit beza e kuz araok m’oa deuet ar zoudarded d’am c’hlask, rak bet oant da genta er penn huella, abalamour ma kave d’ezho e vichenn eat er penn-ze da c’houlen golo digant Bielon.\nSetu me evel eun anduillen e siminal Bielon. Mez an anduill a vez stag, ha me ne rean nemed rikla a damm-a-damm, rak ginou ar siminal a zo ledannoc’h eged he vek. Epad ma kleven trouz ha krosmol dre an ti, ha ma kave d’ign n’oa den tost d’ar siminal, e lakiz va fuzil, a ioa atao ganen, evel a c’houzoc’h, eeun a-dren a-hed livenn va c’hein. Er c’hiz-se oan deuet evel da veza teoc’h hag e c’hellen en em harpa dioc’h an daou du hep skuiza re na va divreac’h na va divesker. Chom a riz evelse sioul ha didrouz.\nAr zoudarded a iea hag a deue dre an ti ; pec’hi ha sakreal a reant ; kas ha digas a reant ar paour keaz Bielon, ne gouie ket edon enn he di, rak evel eur skeud oan pignet er siminal. Ne ket d’an traon, e lost an ti, el leac’h m’edon koulskoude, oa ar muia klask d’ign, er c’hamprou d’an neac’h, er zolieriou oa. E fesoun, oan savet e huelded ar zolier, rak klevet a rean anezho ker splamm evel pa vichen o kaozeal gant-ho ; hag evit guir, eun hanter-droatad moger epken, me er seminal hag int-hi er zolier, a ioa etrezomp. N’edo ket brao an traou ganen, ha koulskoude oa fouge enn-oun o lakaat kement a gounnar er republikaned.\nEpad m’edont o tournial hag o krial divar benn Bielon, me a zave atao goustadik hag a damm-a-damm er siminal ; dre ar bek e ranken mont er meaz pe oa great ganen. Da genta va fuzil e doa great vad d’ign, abalamour m’oa re frank ar siminal ; breman e ra drouk abalamour m’eo re striz ; ne c’hellomp ket mont hon daou a du ha tu, va fuzil ha me. Petra da ober ? He distaga a riz dioc’h va diouskoaz evit he staga ouc’h va gouriz hag he lezer a-ispill. Er c’hiz-se, en eur zacha anezhi d’am heul, e c’helliz sevel betek an neac’h.\nE c’helle beza var dro div heur-hanter, pe deir heur, pa c’helliz sevel va fenn er meaz euz ar siminal ; ien oa atao, evelato me a gave graz kaout eun tamm ear ; leun oa va fronellou a huzuill, hag an avel, evit-han da veza fresk, a rea vad d’ign.\nPa’m boa gellet sevel va diouskoaz er meaz, e chomchon eur pennad, brankodet enn daou du, evit en em ziskuiza. Selaou a rean ha me a glefche c’hoaz eun trouz-bennag ; sellet a rean a bep tu da velet hag eur zoudard-bennag a viche chomet da rodal enn dro d’an ti. Ne velen den, ne gleven netra. Neuze, goustadik, sioul ha didrouz, e saviz er meaz var bek ar siminal ; sacha a riz va fuzil ganen, diskenn a riz var livenn gein an ti. Eno e c’hourveziz eur pennadik-all evit selaou adarre ha sellet enn dro d’ign. Evel m’oa mud ar vro, e kargiz va fuzil, a ioa diskarg abaoue al lamm em boa great euz a vek va c’hordenn, ha goude-ze, a-hed an dalbenn, e tiskenniz betek penn ar c’hraou zaout a zo harp ouc’h an ti. Eul lamm a riz var ar c’hraou a zo e soul, ha d’ar red ez iz a-hed an doen hag e lammiz er park enn tu dianveaz d’ar porz kloz. Edon breman var ar meaz, hent em boa da reded ma vichet deuet var va lerc’h ; eun tenn a ioa ive em fuzil evit diarbenn an nep en diviche bet re a c’hoant da dostaat ouzign. N’oa risk ebed ken evidoun...\nEdo an deiz o vont da c’houlaoui ; araok m’oa re sklear, edon e koat Kermenguy o kounta d’an Aoutrou de Kerbalanek penaoz em boa great va zro.\nHag antronoz vintin pa safchont, soudarded Canclaux a velaz ar riblennad lian du o nijal gand an avel var bek tour Berven.\nNe gountan ket d’eoc’h ar meuleudiou a roaz d’ign an Aoutrou de Kerbalanek ; ne dal ket ar boan. Ar pez am boa great a ioa, er guel a Zoue, evit paotred Breiz, va c’henvroidi, hag evit Breiz-Izel, va bro.\nAdtapet diwar « https://br.wikisource.org/w/index.php?title=Emgann_Kergidu/Pennad_22&oldid=51328 »\nKemm diwezhañ d'an 2 Mae 2013 da 16:05\nKemmoù diwezhañ degaset d'ar bajenn-mañ d'an 2 Mae 2013, da 16:05.


Pajenn:Riou - Ar Morskouled.djvu/8 - Wikimammenn\nPajenn:Riou - Ar Morskouled.djvu/8\nMes, pa zavas an heol e uhelderiou an oabl, e kleved e straejou kear Penmarc’h eur reuz hep e bar. Tud, kalz tud en em vode en-dro d’eur vandenn verc’hed a oa-i aet da zevi bezin d’aod, hag a oa diredet d’ar gear, spontet. Ar merc’hed-ze a gomze diboell. Selaouet int gand eur souez bras meurbet : lavaret a reont ez eus war eur roc’h eul lestr, gwintet d’an nec’h, e diaraog digor hag e weler skrivet warnan : Penmarc’h-Veur.\nDagorn, ar Mor-houc’h hag an holl forbaned all, den ebet ne welas al liou anezo goude-ze. Gand an amzer e teuas eur c’hevrin d’en em leda warno. Mes hirio c’hoaz ar c’hlannidi a zeu sonj d’ezo diouto, pa welont e-kreiz eur c’houmoul-arne o para\nskedus daoulagad difinv ar morskouled.\nAdtapet diwar « https://br.wikisource.org/w/index.php?title=Pajenn:Riou_-_Ar_Morskouled.djvu/8&oldid=143015 »